title: Robert Balser

text: Balser vietti nuoruutensa Los Angelesissa, palveli vuoden ajan Yhdysvaltain laivastossa ja valmistui vuonna 1950 UCLA-yliopistosta pääaineenaan mainostaide. Hän työskenteli sen jälkeen mainosanimaatioiden tekijänä. Hän myös avusti kuuluisaa graafikkoa Saul Bassia elokuvan "Maailman ympäri 80 päivässä" (1956) seitsenminuuttisen animoidun lopputekstijakson toteutuksessa. Vuonna 1959 Balser lähti Eurooppaan, kiertäen aluksi maasta toiseen. Työskenneltyään vuoden Laterna Film -studiolla Kööpenhaminassa hän saapui vuonna 1960 Suomeen, johon hänet kutsuttiin perustamaan Fennada-Filmin animaatiostudiota FA-animaatiota. Mainosfilmien tuottamiseen tarkoitetun studion toiminta aloitettiin tyhjästä Balserin rekrytoidessa ja kouluttaessa työntekijät. Hänen oppilaitaan olivat muun muassa Martti Jännes, Sauli Rantamäki, Martti Utriainen ja Seppo Suo-Anttila. Balser vaikutti Suomen animaatioalan kehitykseen opettamalla suomalaisille piirrosanimaatioiden tekemistä selluloidikalvolle. Hänen johdollaan syntyi vuonna 1961 13-minuuttinen valistusfilmi "Alkoholi ihmisruumiissa", joka voitti 1963 Milanon elokuvafestivaaleilla Anica Mifed -palkinnon. Suomesta Balser jatkoi Espanjaan. Hän ohjasi vuonna 1964 Estudios Moro -studiolle lyhytanimaation "El Sombrero", joka voitti Annecyn animaatioelokuvafestivaalin pääpalkinnon.


title: Robert Balser

text: Balserin päätyönä pidetään vuonna 1968 valmistunutta The Beatles -yhtyeen ympärille luotua surrealistista elokuvaa "Keltainen sukellusvene", jonka animaatio-osuudet hän ohjasi yhdessä Jack Stokesin kanssa. Seuraavaksi Balser perusti oman studionsa Pegbar Productionsin Barcelonaan Espanjaan. Balserin studio tuotti animaatiosarjan "The Jackson 5" (1971–1972), animoidun televisioelokuvan "Velho ja leijona" (1979), useita jaksoja 1980-luvulla tehtyyn animaatiosarjaan "The Charlie Brown and Snoopy Show" sekä BBC:lle 1980-luvun lopussa tehdyn lastenohjelman "Turre". Balser ohjasi myös animaatio-osuudet elokuvaan "Muskettisoturien seikkailut" (1973) sekä Den-hahmon osuuden animaatioelokuvaan "Heavy Metal" (1981). Hän lopetti studionsa Barcelonassa vuonna 1993, mutta ohjasi vielä piirrossarjan "Las tres mellizas" (”Kolmoset”) toiselle studiolle ennen kuin jätti Espanjan vuonna 1996. Sen jälkeen hän työskenteli vielä kolme vuotta Kairossa ja Ankarassa kunnes vetäytyi viettämään eläkepäiviään Los Angelesiin.


title: Robert Balser

text: Balser kuului Kansainvälisen animaatioelokuvayhdistyksen (ASIFA) johtokuntaan vuosina 1978–1994. Hän vieraili vuoden 1997 Tampereen lyhytelokuvajuhlilla ja kuului siellä kansainvälisen kilpailun tuomaristoon. Balser lahjoitti vuonna 2012 Yhdysvaltain elokuva-akatemian arkistolle kokoelmansa, joka sisältää muun muassa materiaalia lyhytelokuvasta "Alkoholi ihmisruumiissa". Balser kuoli 88-vuotiaana tammikuussa 2016 Cedars Sinain sairaalassa Los Angelesissa hengitysvaikeuksista aiheutuneisiin komplikaatioihin.


title: Valtteri Ilomäki

text: Valtteri Ilomäki (s. 25. helmikuuta 1997 Tampere) on suomalainen jääkiekkopuolustaja, joka pelaa Ruotsin toiseksi korkeimmalla sarjatasolla HockeyAllsvenskan-joukkue IK Panternissa. Hän laukoo oikealta.


title: Valtteri Ilomäki

text: Ilomäki on Tampereen Ilveksen kasvatti. Hän voitti kaudella 2013–2014 B2-nuorten SM-sarjan pudotuspelien puolustajien piste- ja maalipörssin tehoilla 6+4=10. Ilomäki voitti kauden päätteeksi B2-nuorten Suomenmestaruuden. Kauden 2014–2015 hän pelasi Yhdysvalloissa NAPHL-juniorisarjan New Hampshire Jr. Monarchsin joukkueessa ja Ilomäki pelasi myös sarjan tähdistöottelussa. Kaudeksi 2015–2016 hän palasi Ilvekseen, jossa Ilomäki voitti kauden päätteeksi A-nuorten Suomenmestaruuden.


title: Valtteri Ilomäki

text: Huhtikuussa 2016 Ilomäki teki Ilveksen kanssa vuoden mittaisen SM-liigasopimuksen. Hän teki liigadebyyttinsä kauden 2016–2017 avauskierroksella 16. syyskuuta 2016 vieraissa JYPiä vastaan. Ilomäki merkittiin Ilveksen seitsemänneksi puolustajaksi ja hän sai ottelussa jääaikaa 3.29 minuuttia. Ilomäki sai myös tehomerkinnän +1. Liigauransa avausmaalin hän teki 14. tammikuuta 2017 KooKoota vastaan. Jarno Peltonen valitsi Ilomäen ottelun Alumnien tähtien ykköstähdeksi. Kaikkiaan Ilomäki teki tulokaskautensa aikana 41 runkosarjaottelussa tehot 1+2=3. Hän ei kuitenkaan mahtunut pudotuspeleissä kertaakaan Ilveksen kokoonpanoon. Ilomäki pelasi kauden aikana miesten pelejä myös 11 Mestis-ottelua lainalla Lempäälän Kisassa. Tammikuussa 2017 hän teki Ilveksen kanssa kaksivuotisen jatkosopimuksen.


title: Valtteri Ilomäki

text: Alkukauden 2017–2018 Ilomäki pelasi suurimmaksi osaksi lainalla LeKissä. Hän pelasi Ilveksessä 16 runkosarjaottelua ilman tehopisteitä, kunnes helmikuussa 2018 Ilomäki siirtyi loppukauden sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Panterniin.


title: Valtteri Ilomäki

text: Ilomäki on pelannut kymmenen nuorten maaottelua.


title: Gilbert Chapron

text: Gilbert Chapron (7. lokakuuta 1933 Blois – 5. syyskuuta 2016) oli ranskalainen nyrkkeilijä ja olympiamitalisti.


title: Gilbert Chapron

text: Chapron voitti 75 kilogramman painoluokassa olympiapronssia Melbournessa 1956. Hän joutui luovuttamaan välieräottelunsa kurkkuongelmien vuoksi. Chapron kuoli 82-vuotiaana 5. syyskuuta 2016.


title: Euraasian talousunioni

text: Euraasian talousunioni (lyh. EAEU tai EEU; , , , , ), lyhyemmin Euraasian unioni, on entisistä neuvostotasavalloista koostuva poliittinen ja taloudellinen liitto. Liiton jäsenmaita ovat Venäjä, Valko-Venäjä, Armenia, Kazakstan ja Kirgisia. Talousunionin taustalla on 2001–2014 toiminut Euraasian talousyhteisö sekä Kazakstanin, Valko-Venäjän ja Venäjän muodostama tulliliitto (2010–2014).


title: Euraasian talousunioni

text: Myös Turkki ja Tadžikistan ovat ilmaisseet mielenkiintonsa hanketta kohtaan. Yhdysvaltain maavoimien puolustuskorkeakoulun professori Stephen J. Blank arvioi vuonna 2011, että myös Ukrainaa houkuteltaisiin unioniin. Kirgisia liittyi unionin jäseneksi toukokuussa 2015. Talousliitto on pinta-alaltaan viisinkertainen Euroopan unioniin verrattuna, mutta sen väkiluku on vain kolmannes ja talouselämän laajuus kuudennes EU:sta.


title: Euraasian talousunioni

text: Ajatuksen liitosta esitti jo Kazakstanin silloinen presidentti Nursultan Nazarbajev vuonna 1994 puheessaan Moskovan valtionyliopistolla. Uudelleen tavoitteen liiton muodostamisesta toi esille Venäjän presidentti Vladimir Putin vaalikampanjassaan vuonna 2011. Venäjä, Valko-Venäjä ja Kazakstan, joiden välillä on jo tulliliitto, ovat ottaneet viralliseksi tavoitteekseen liiton muodostamisen vuoteen 2015 mennessä. Samalla luotaisiin Euroopan komissiota vastaava yhteinen toimielin.


title: Euraasian talousunioni

text: Toukokuun 2014 alussa kerrottiin, että kolme valtionpäämiestä ovat päässeet jo pitkälle unionin perustamissopimuksen luonnoksen käsittelyssä. Keskusteluissa on alustavasti sovittu Euraasian unionin myös yhteismarkkinoista öljyn, öljynjalostustuotteiden ja maakaasun osalta vuoteen 2025 mennessä. Valko-Venäjän johto on toivonut nopeampaa yhteismarkkinaa tältä osin. Euraasian talouskomission sijainniksi on alustavasti sovittu Moskova ja unionin vuonna 2025 perustettavaksi aiotun taloudellisen säätelyelimen paikaksi Almaty. Unionisopimuksen käsittelyä jatkettiin toukokuun 2014 lopulla Astanassa, jolloin Venäjän, Kazakstanin ja Valko-Venäjän valtionpäämiehet allekirjoittivat perustamista koskevan asiakirjan. Unioni aloitti toimintansa vuoden 2015 alusta.


title: Euraasian talousunioni

text: Venäjän presidentti Vladimir Putin on ehdottanut maiden välille yhteisvaluuttaa. Yhteisvaluuttahankkeelta kuitenkin katosi taloudellinen pohja ruplan romahduksen ja lännen talouspakotteiden vuoksi. Euraasian talousunionin osuus Venäjän ulkomaankaupasta on kymmenen prosenttia, mutta Venäjän tärkein kauppakumppani on Euroopan unioni noin 50 prosentin osuudella.


title: Euraasian talousunioni

text: Keski-Aasian tutkija "Luca Anceschin" mukaan Euraasian talousunioni ei ole edistynyt, vaan se on tyhjä kuori vielä vuonna 2017. Muiden jäsenmaiden näkökulmasta unioni on Vladimir Putinin geopoliittinen väline.


title: Euraasian talousunioni

text: Kazakstan ja Valko-Venäjä ovat olleet pettyneitä, kun niiden vientituotteet ovat ruplan romahdettua menettäneet kilpailukykynsä Venäjällä. Yhteishenkeä rasittavat myös talouspakotteet: kiellettyjä elintarvikkeita on virrannut Venäjälle Valko-Venäjän ja Kazakstanin kautta.


title: Euraasian talousunioni

text: Venäjä yrittää pitää hankkeen koossa. Venäjän varapääministeri Igor Šuvalovin mukaan hanke ei ole poliittinen vaan taloudellinen ja se hyödyttää kaikkia.


title: Ilomäki

text: Ilomäki on suomalainen sukunimi, joka on muun muassa seuraavilla henkilöillä:


title: Reijo Alatörmänen

text: Reijo Kalevi Alatörmänen (s. 27. marraskuuta 1938 Kittilä) toimi "Pohjolan Sanomat" -lehden toimittajana, toimitussihteerinä, toimituksen päällikkönä ja päätoimittajana.


title: Reijo Alatörmänen

text: Alatörmäsen vanhemmat olivat maanviljelijä Esko Abiel Alatörmänen ja opettaja Eeva Luomala. Hänen puolisonsa vuodesta 1963 on Suoma Irene Salmela. Alatörmänen tuli ylioppilaaksi 1960 ja harjoitti sanomalehtiopintoja Yhteiskunnallisessa korkeakoulussa 1965. Toimittuaan opettajana Rovaniemen maalaiskunnassa 1961–1962 ja Pellossa 1962–1963 hän tuli "Pohjolan Sanomien" toimittajaksi 1965. Lehden toimitussihteerinä Alatörmänen työskenteli 1967–1973 ja toimituksen päällikkönä 1973–1980, päätoimittaja hän oli 1980–1996.


title: August Edwards

text: August Edwards (11. marraskuuta 1855 Hamina – 10. lokakuuta 1919 Ashtabula Harbor) oli amerikansuomalainen sanomalehtien toimittaja ja julkaisija. Häntä on pidetty yhtenä amerikansuomalaisen lehdistön tienraivaajista.


title: August Edwards

text: Edwards muutti vuonna 1883 Yhdysvaltoihin, jossa hän liittyi ashtabulalaisen "Yhdysvaltain Sanomien" toimitukseen. Vähitellen hänestä tuli myös lehden omistaja ja julkaisija. Raittiusliikkeen johtajana toiminut Edwards julkaisi Ashtabulassa myös ensimmäistä amerikansuomalaista raittiuslehteä "Perheen Ystävää" vuosina 1886–1887. Vuonna 1893 hän muutti Minneapolisiin, jossa "Yhdysvaltain Sanomat" yhdistettiin Fred Karisen "Työmiehen" kanssa "Amerikan Uutisiksi". Vuonna 1897 Edwards palasi Ashtabulaan, jossa hän perusti "Amerikan Sanomat" -nimisen viikkolehden. Aktiivisesta toimitustyöstä jo pari vuotta aiemmin vetäytynyt Edwards osti vuonna 1903 Calumetissa ilmestyneen "Suomettaren", jolloin lehti sai nimen "Amerikan Sanomat ja Suometar". Se saavutti parhaimmillaan yli 11 000 kappaleen levikin, mutta ei lopulta pystynyt kilpailemaan suurten kasvukeskusten poliittisten lehtien kanssa ja lakkasi vuonna 1913.


title: Popestar

text: Popestar on ruotsalaisen metalliyhtye Ghostin EP-levy, joka julkaistiin 16. syyskuuta 2016. Se sisältää yhden uuden kappaleen ja neljä lainakappaletta, ja sen on tuottanut Tom Dalgety.


title: Popestar

text: EP eräänlainen jatkumo vuoden 2015 "Meliora" -albumille, eikä Papa Emeritus ole tästä syystä vaihtunut edellisten levyjen tapaan. Popestarin julkaisun tiimoilta yhtye tekee marraskuun puoleen väliin ulottuvan Yhdysvaltain syyskiertueen.


title: Popestar

text: Popestarilta julkaistiin ennakkoon 12. syyskuuta kappale ”Square Hammer”, joka oli ensisoitossa SiriusXM –radiokanavalla. Kappaleen musiikkivideo julkaistiin EP:n julkaisupäivänä. Video on tribuutti 1920-luvun kauhuelokuville, ja se sisältää samoja elementtejä ”From the Pinnacle to the Pit” -kappaleen, yhtyeen aikaisemman musiikkivideon kanssa. "Square Hammer" julkaistiin neljä päivää myöhemmin myös 7” vinyylisinglenä.


title: Popestar

text: Albumi debytoi Suomen virallisen listan sijalla 12.


title: Sinne missä aamu sarastaa

text: Sinne missä aamu sarastaa on metalliyhtye Mokoman 16. tammikuuta 2015 julkaistu single. Kappale on yhtyeen helmikuussa 2015 julkaistulta albumilta "Elävien kirjoihin". Se nousi radiosoittolistan 88. sijalle huhtikuussa, ja ylsi parhaimmillaan sijalle 46 heinäkuussa. Radio Rockin ”Rautaa vai roskaa” -äänestyksessä 85 prosenttia äänestäjistä antoi sille posiitiivisen arvion.


title: Sinne missä aamu sarastaa

text: Yhtyeen laulaja Marko Annala kommentoi Soundin haastattelussa kappaleen syntyä seuraavasti:


title: Sinne missä aamu sarastaa

text: Kappaleesta tehtiin myös musiikkivideo, jonka ohjasi Vesa Vainio ja kuvasi Tuomas Järvelä.


title: Valeri Abramov

text: Valeri Aleksandrovitš Abrаmov (, 22. elokuuta 1956 Jertsevo, Arkangelin alue, Venäjän SFNT – 14. syyskuuta 2016 Moskova) oli Neuvostoliittoa edustanut kestävyysjuoksija.


title: Valeri Abramov

text: 5000 metrillä ennätyksekseen 13.11,99 vuonna 1981 juossut Abramov kilpaili samalla matkalla muun muassa Moskovan kesäolympialaisissa 1980 ja Helsingin MM-kilpailuissa 1983. Hän saavutti 3000/2820 metrillä kolme mitalia sisäratojen EM-kilpailuissa: hopeaa Budapestissä 1983 ja pronssia Grenoblessa 1981 sekä Milanossa 1982.


title: Valeri Abramov

text: Abramov kuoli 60-vuotiaana syyskuussa 2016.


title: Lennart Häggroth

text: Hans Lennart Häggroth (2. maaliskuuta 1940 Ylitornio – 28. elokuuta 2016 Skellefteå) oli ruotsalainen jääkiekkomaalivahti, olympiamitalisti, maailman- ja euroopanmestari.


title: Lennart Häggroth

text: Häggroth saavutti Ruotsin miesten maajoukkueessa olympiahopeaa (samalla MM-hopeaa) Innsbruckissa 1964, maailmanmestaruuden Yhdysvalloissa 1962 ja vielä yhden MM-hopean. Olympia- ja MM-turnauksilla oli myös EM-arvo. Häggroth valittiin vuoden 1962 MM-turnauksen parhaaksi maalivahdiksi.


title: Lennart Häggroth

text: Lempinimellä ”Klimpen” tunnettu Häggroth oli urheilu-urallaan alkoholin ongelmakäyttäjä ja kirjoitti aiheesta myös kirjan. Häggroth kuoli 76-vuotiaana Skellefteåssa 28. elokuuta 2016.


title: Victor Burman

text: Victor Mauritz Burman (1865 – 8. tammikuuta 1941 Hancock) oli amerikansuomalainen sanomalehtien toimittaja ja kustantaja.


title: Victor Burman

text: Raahelaiseen merimiessukuun syntynyt Burman valmistui ylioppilaaksi Oulun suomalaisesta lyseosta vuonna 1887, opiskeli lakitiedettä Helsingin yliopistossa ja työskenteli kanslistina Oulun lääninhallituksessa Vuonna 1890 Burman muutti Yhdysvaltoihin, jossa hän työskenteli aluksi kaivoksissa, maatiloilla, rautateillä ja konttilaivoissa. Vuonna 1892 Burman osti Alex Leinoselta Michiganin Calumetissa ilmestyneen "Amerikan Suomalaisen Lehden" ja siirsi sen Hancockiin. Vuonna 1894 Burman muutti Chicagoon, jossa lehti teki pian konkurssin. Sen jälkeen hän osti Hancockista Emil Hendricksonin toimittaman "Kuparisaaren Sanomat" ja vaihtoi sen nimeksi "Amerikan Suomalainen". Burman ajoi lehdessään innokkaasti Suomi-opiston perustamista ja työskenteli myös yhtenä sen ensimmäisistä opettajista. Vuonna 1899 hän myi "Amerikan Suomalaisen" Calumetissa perustetulle yhtiölle, joka alkoi julkaista sitä nimellä "Suometar". Myöhemmin Burman työskenteli vuonna 1915 perustetun "Valvojan" ja vuonna 1930 perustetun "Oppaan" ensimmäisenä toimittajana.


title: Billie Burke

text: Mary William Ethelbert Appleton ”Billie” Burke (7. elokuuta 1884 Washington, D.C. – 14. toukokuuta 1970 Los Angeles, Kalifornia) oli yhdysvaltalainen näyttelijä. Hänet tunnetaan parhaiten roolistaan Glindana elokuvamusikaalissa "Ihmemaa Oz" (1939). Hän sai Oscar-ehdokkuuden parhaasta naissivuosasta vuonna 1938 roolistaan elokuvassa "Ilo irti elämästä".


title: Nikkeliasetyyliasetonaatti

text: Nikkeliasetyyliasetonaatti ((CHO)Ni) on kompleksiyhdiste, jossa keskusionina on nikkeli-ioni ja ligandeina asetyyliasetonimolekyylit. Yhdistettä käytetään katalyyttinä orgaanisen kemian synteeseissä ja orgaanisten nikkeliyhdisteiden valmistamiseen.


title: Nikkeliasetyyliasetonaatti

text: Huoneenlämpötilassa nikkeliasetyyliasetonaatti on vihreää kiteistä ainetta. Vedettömänä kiinteissä olomuodossa se esiintyy rakenteeltaan trimeerinä. Yhdisteestä tunnetaan myös kidevedellinen dihydraatti ((CHO)Ni·2HO). Nikkeliasetyyliasetonaattidihydraatista kidevesi poistuu kuumennettaessa sitä alennetussa paineessa 50 °C:n lämpötilaan. Nikkeliasetyyliasetonaatti liukenee veteen, aromaattisiin hiilivetyihin, kloorattuihin hiilivetyihin ja etanoliin. Dietyylieetteriin se ei sen sijaan liukene.


title: Nikkeliasetyyliasetonaatti

text: Nikkeliasetyyliasetonaattia voidaan valmistaa nikkelikloridin tai muun vesiliukoisen suolan vesiliuoksesta heikon emäksen läsnä ollessa, nikkelioksidista tai nikkelihydroksidista sekä asetyyliasetonista.


title: Nikkeliasetyyliasetonaatti

text: Nikkeliasetyyliasetonaattia käytetään katalyyttinä useissa orgaanisen kemian reaktioissa. Esimerkiksi alkeenien oligomeroinneissa, syklo-oktatetraeenin valmistuksessa, hapetuksissa ja pelkistyksissä, hydrosilylaatioissa, konjugaattiadditioissa, additioissa kaksois- tai kolmoissidoksiin, ristikytkentäreaktioissa ja toisiintumisissa. Nikkeliasetyyliasetonaatista voidaan valmistaa myös organonikkeliyhdisteitä kuten bis(syklo-oktadieeni)nikkeli(0):llaa, nikkeloseenia ja syklododekatrieeninikkeliä.


title: Leif Andersson (painija)

text: Leif Valter Andersson (s. 13. lokakuuta 1949 Arboga) on ruotsalainen kilpauransa päättänyt kreikkalais-roomalaisen tyylin painija ja Euroopan mestari.


title: Leif Andersson (painija)

text: Pääasiassa 82 kilogramman painoluokassa kilpaillut Andersson voitti painijanurallaan Euroopan mestaruuden Helsingissä 1973 ja EM-hopeaa Prievidzassa 1980. Hän sijoittui neljänneksi Montréalin kesäolympialaisissa 1976, Moskovan kesäolympialaisissa 1980 ja kolmissa EM-kilpailuissa.


title: Leif Andersson (painija)

text: Anderssonin veli Roland Andersson oli myös painin olympiaedustaja ja EM-mitalisti.


title: Sauli Rantamäki

text: Sauli Rantamäki (1. toukokuuta 1936 Lappajärvi – 11. toukokuuta 2007 Savonlinna) oli suomalainen animaattori ja kuvittaja.


title: Sauli Rantamäki

text: Rantamäki opiskeli Kajaanin seminaarissa ja pääsi 1956 Ateneumin taidekoulun karsintakurssille. Hän kuvitti 1950-luvun lopulla kirjankansia WSOY:lle ja novelleja Yhtyneille Kuvalehdille. Vuonna 1960 Bob Balser palkkasi hänet pääsykokeen pohjalta Fennada-Filmin uudelle animaatiostudiolle, joka tuotti mainosanimaatioita. Balserin lähdettyä Suomesta Rantamäki sai johtaa FA-animaatiota vuosina 1961–1964, minkä jälkeen hän perusti Martti Utriaisen kanssa lyhytikäisen oman studion Stemma Filmin. Heidän tekemänsä lyhyt kokeellinen animaatio "Kivimies" (1964) sai Valtion elokuvapalkinnon 1965 ja Parhaan lyhytelokuvan Jussin 1966. Rantamäki teki edelleen freelancerina töitä myös Fennadalle. Hän toteutti elokuvan "Vodkaa, komisario Palmu" (1969) animaatiota ja live-kuvaa yhdistelleet alkutekstit, joita on pidetty yhtenä suomalaisen elokuvan parhaista alkutekstijaksoista. Hänet palkittiin niistä Jussi-kunniakirjalla. Lisäksi elokuvassa "Kaasua, komisario Palmu" (1961) taiteilija Kurt Kuurnan maalaukset ovat todellisuudessa Rantamäen tekemiä.


title: Sauli Rantamäki

text: Rantamäki työskenteli 1960- ja 1970-luvulla Balserin Barcelonaan perustamassa tuotantoyhtiössä Pegbar Productionsissa ja osallistui "The Jackson 5" -piirrossarjan animointiin. Hän oli pääanimaattorina sarjan yhdessä jaksossa, ”Ray and Charles: Superstars”. Myöhemmin Rantamäki palasi Suomeen ja teki mainoksia sekä dokumentteja Filmi-Jatalle ja Sektor-Filmille. Vuosina 1980–1994 hänellä oli vaimonsa ja kälynsä kanssa oma tuotantoyhtiö Ukontyttäret ja sen kanssa rinnakkaisyhtiö Ukonfilmi, joka tuotti joitain mainoksia. Rantamäki myös suunnitteli vuosina 1986–1989 varhaisen kuvakäsikirjoituksen ja hahmoja tuottaja Michael Franckin puuhaamaan animaatioelokuvaan "Sindbad", joka ei lopulta koskaan valmistunut. Rantamäki jätti animaatiot 1990-luvun puolivälissä, mutta jatkoi levynkansien kuvittajana ja logojen suunnittelijana viimeisiin vuosiinsa asti.


title: Roland Andersson (painija)

text: John Roland Andersson (s. 9. syyskuuta 1944 Arboga) on ruotsalainen kilpauransa päättänyt kreikkalais-roomalaisen tyylin painija ja vapaapainija.


title: Roland Andersson (painija)

text: 90 ja 100 kilogramman painoluokissa kilpaillut Andersson voitti painijanurallaan vuonna 1969 EM-pronssia kummankin painityylin EM-turnauksessa. Hän osallistui myös Münchenin kesäolympialaisiin 1972.


title: Roland Andersson (painija)

text: Anderssonin veli Leif Andersson oli myös painin olympiaedustaja ja EM-mitalisti.


title: Luettelo videopelin Persona 3 hahmoista

text: Tämä on luettelo videopelin "" hahmoista. Vuonna 2006 Atluksen julkaisema peli keskittyy lähinnä ryhmään nimeltä SEES ("Specialized Extracurricular Execution Squad"), lukiolaisten muodostamaan ryhmään, jotka puolustavat kaupunkiaan Varjoiksi ("Shadows") kutsutuilta hirviöiltä. "Persona 3" sijoittuu vuoteen 2009 sekä fiktiiviseen japanilaiseen kaupunkiin. Alueen tapahtumien vuoksi on olemassa kahden päivän välinen piilotettu ajankohta nimeltä "pimeä tunti" ("Dark Hour"), jonka aikana useimmat ihmiset muuttuvat ruumisarkuiksi, eivätkä koe kyseisen ilmiön tapahtumia. Varjot imevät pois mielen niiltä ihmisiltä, jotka kokevat pimeän tunnin. Lisäksi pimeän tunnin aikana maasta nousee esiin suuri torni nimeltä Tartaros ("Tartarus"). SEESin jäsenet opiskelevat Gekkoukanin lukiossa. Protagonisti, jota pelaajaa ohja ja jonka tämä itse nimeää, johtaa Tartaroksen tutkintaa. "Persona 3" sisältää elementtejä sekä rooli- että simulaatiopeleistä. Päiväsaikaan pelaaja käy koulua ja vietää aikaa muiden hahmojen kanssa, muodostaen sosiaalisia linkkejä ("Social Links"). Nämä linkit myös edistävät pelaajan taistelukykyjä.


title: Luettelo videopelin Persona 3 hahmoista

text: Taistellakseen Varjoja vastaan, kukin SEESin jäsen pystyy kutsumaan Persoonan, joka on psyykkeen ruumiillistuma. Persoonan-käyttäjät kutsuvat niitä ampumalla itseään päähän herättimillä ("Evokers"), käsiasetta muistuttavilla laitteilla. "Persona 3:n" maailma ja hahmot ovat Shigenori Soejiman suunnittelemia. Muita SEESin jäseniä protagonistin lisäksi ovat Yukari Takeba, protagonistin luokkatoveri ja suosittu tyttö; Junpei Iori, luokan vitsiniekka ja protagonistin paras ystävä; Akihiko Sanada, Gekkoukanin nyrkkeilyjoukkueen kapteeni; Mitsuru Kirijo, Gekkoukanin oppilaskunnan puheenjohtaja; Fuuka Yamagishi, taktisena tukijana toimiva ujo tyttö; Aigis, Varjoja vastaan taistelemaan suunniteltu naispuolinen androidi; Koromaru, Persoonan kutsumiseen kykenevä koira; Ken Amada, äitinsä menettänyt ala-asteen opiskelija; sekä Shinjiro Aragaki, joka palaa SEESin jätettyään sen aiemmin. Ryhmä kohtaa myös toisia Persoonan-käyttäjiä, jotka vastustavat heidän aikeitaan hävittää Varjot, Tartaros ja pimeä tunti.


title: Luettelo videopelin Persona 3 hahmoista

text: SEES ("Specialized Extracurricular Execution Squad") esiintyy Gekkoukanin lukiossa pelkkänä kerhona, mutta todellisuudessa sen jäsenet ovat Persoonan-käyttäjiä ("Persona users") ja asuvat erityislaatuisessa Minatodain asuntolassa. He metsästävät pimeän tunnin aikana Varjoja ja tutkivat lukion tilalle kyseisen ajankohdan ajaksi ilmestyvää tornia nimeltä Tartaros. Pelin lopulla heistä aletaan käyttää nimitystä Nyksin tuhoajaryhmä ("Nyx Annihilation Team").


title: Luettelo videopelin Persona 3 hahmoista

text: Pelin hiljainen protagonisti, jolle pelaaja voi itse antaa hänelle nimen. 10 vuotta vanhempiensa kuoleman jälkeen, hän palaa Iwatodain kaupunkiin sekä Tatsumi Port Islandille, aloittaen Gekkoukanin lukiossa toisen lukiovuotensa. Herätettyään Persoonansa, hän liittyy SEESiin kenttäjohtajaksi. Hänen alkuperäinen Persoona on Narrin arkanan Orfeus ("Orpheus"), joka hetkellisesti muuttuu Kuoleman arkanan Thantokseksi. Hän pystyy Villikortti-kykynsä ("Wild Card") ansiosta käyttämään taisteluissa eri Persoonia. Pelissä on 150 eri Persoonaa, joista vahvimmat ovat Tuomion arkanan Messias ("Messiah") sekä "Persona 3 Portablessa" esiintyvä Narrin arkanan Orfeus Telos ("Orpheus Telos"). Hänellä on myös pääsy Samettihuoneeseen ("Velvet Room"), missä hän pystyy luomaan uusia Persoonia yhdistämällä vanhoja. Lisäksi hän voi muodostaa sosiaalisia linkkejä ("Social Links"), joista kukin edustaa yhtä isoista arkanoista ja antaa yhdistämisellä luoduille uusille Persoonille useita lisäetuja, tehostaen pelaajan taistelutaitoja. Pelin arkana protagonisti muodostaa automaattisesti Narrin arkanan ("Fool Arcana") sosiaalisen linkin, joka symboloi alkua ja äärettömiä mahdollisuuksia. Jos hän säästää Ryoji Mochizukin hengen, Narrin arkanan sosiaalinen linkki saavuttaa maksimitason ja muodostuu Tuomion arkanan ("Judgement Arcana") sosiaalinen linkki, joka symboloi matkan päättymistä ja kaiken siihen asti saavutetun kertaamista. Pelin viimeisessä taistelussa protagonisti saa käsiinsä Maailmankaikkeuden arkanan ("Universe Arcana"), joka korvaa Thoth-korttipakassa Maailman arkanan ("World Arcana") ja symboloi oman paikkansa löytämistä maailmankaikkeudessa.


title: Luettelo videopelin Persona 3 hahmoista

text: Protagonisti on menettänyt vanhempansa 10 vuotta sitten ja saapuu pelin alussa takaisin vanhaan kotikaupunkiinsa, Iwatodaihin, lähelle keinotekoista saarta nimeltä Tatsumi Port Island. Hän muuttaa Minatodain asuntolaan ja on toisen vuoden opiskelijana Gekkoukanin lukiossa luokalla 2-F. Hän saa myöhemmin tietää pimeän tunnin olemassaolosta herättäen samalla alkuperäisten Persoonansa, Orfeuksen, sekä hetkellisesti myös Kuoleman arkanaan kuuluvan Thanatoksen. Mitsurun pyynnöstä hän liittyy SEESiin toimien sen kenttäjohtajana. Protagonistilla on kyky nimeltä Villikortti, joten hän voi vaihtaa Persoonaansa kesken taistelun sekä astua Samettihuoneeseen, paikkaan, jossa hän voi huoneen haltijan, Igorin, avustuksella yhdistää Persooniaan luodakseen voimakkaampia tilalle. Muista hahmoista poiketen protagonisti voi myös käyttää mitä tahansa asetta. Pelin ajan protagonisti käy koulua, ottaa osaa eri aktiviteetteihin ja viettää aikaa opiskelutovereidensa ja muiden ihmisten kanssa muodostaakseen sosiaalisia linkkejä ("Social Links"), jotka edistävät vahvempien Persoonien kutsumista. Myöhemmin selviää, että hänen sisäänsä oli sinetöity Varjo nimeltä "Kuolema", koska Varjotorjunta-ase nimeltä Aigis oli kykenemätön tuhoamaan sen. Kuoleman muut osat olivat jakautuneet 12 eri Varjoksi, jotka ilmaantuivat vain täydenkuun aikaan. SEESin tuhotessa nämä Varjot (koska he luulivat pimeän tunnin katoavan niiden tuhoutumisen myötä), Kuolema sai kokonaisen hahmonsa takaisin ja taistelee itse heitä vastaan 31. tammikuuta 2010 kutsuakseen paikalle Nyksin, joka tuhoaisi ihmiskunnan. Protagonisti käyttää aiemmin kokoamiensa sosiaalisten linkkien voimaa ja muodostaa Suuren Sinetin ("Great Seal"), joka eristää Nyksin ja ihmiskunnan toisistaan. Mutta Sinetti syntyi hänen omasta sielustaan ja lukion päättäjäispäivänä hän kuolee. "Persona 3 FES" -peliin sisältyvässä lisätarinassa "The Answer" SEESin jäsenet näkevät Sinetin omin silmin puolustaessaan sitä hirviöltä nimeltä Erebos. "" paljastuu, että Igorin assistentti Elizabeth lähti Samettihuoneesta löytääkseen keinon vapauttaa protagonisti Sinetistä.


title: Luettelo videopelin Persona 3 hahmoista

text: Peliversiossa protagonistin luonne määräytyy täysin pelaajan tekemien valintojen mukaan. Mangaversiossa hän on vähäpuheinen väsyneeltä näyttävä ja syömisestä pitävä henkilö. Elokuvissa hän on vanhempien kuoleman vuoksi traumatisoitunut ja muodostaa neutraaleja mielipiteitä elämästä ja kuolemasta. Elokuvien teemana on hänen muuttumisensa ystävällisemmäksi ja eläväisemmäksi ihmiseksi.


title: Luettelo videopelin Persona 3 hahmoista

text: Pelissä "Persona 3 Portablessa" on mahdollista valita itse protagonistin sukupuoli. Mangaversiossa protagonistin nimi on Minato Arisato ja elokuvaversiossa sekä "Persona 3: Dancing Moon Nightissa" Makoto Yuki (). Pelissä näytelmäversiossa miespuolisen protagonistin nimi on Sakuya Shiomi () ja naispuolisen protagonistin nimi Kotone Shiomi (). Miespuolisen protagonistin japaninkielinen ääni on Akira Ishida ja englanninkielinen ääni Yuri Lowenthal. Naispuolisen protagonistin japaninkielinen ääni on Marina Inoue ja englanninkielinen ääni Laura Bailey. Näytelmäversiossa miespuolista protagonistia näyttelee Shouta Aoi ja naispuolista protagonistia Kana Asumi.


title: Luettelo videopelin Persona 3 hahmoista

text: Yukari Takeba () on protagonistin luokkatoveri. Hän käyttää taisteluissa aseinaan jousia ja nuolia sekä Rakastavaisten arkanan Persoonaa nimeltä Io, josta tulee myöhemmin Isis.


title: Luettelo videopelin Persona 3 hahmoista

text: Yukari on Gekkoukanin lukion opiskelijoiden joukossa hyvin suosittu ulkonäkönsä sekä energisen asenteensa vuoksi. Hän ei kuitenkaan tule toimeen Junpein kanssa. Hänen isänsä, Eiichiro Takeba, kuoli vuonna 1999 ja hänellä on huonot välit äitiinsä, joka on miehensä kuoleman jälkeen tapaillut useaa miestä. Tietäen isänsä kuoleman liittyen Kirijo Groupiin, hän liittyi SEESiin selvittääkseen totuuden. Heinäkuussa hän sai tietää isänsä aiheuttaneen onnettomuuden, jonka seurauksena pimeä tunti on olemassa. Yukari tunsi aluksi syyllisyyttä asiasta. Mutta saadessaan Ikutsukin petoksen jälkeen selville, että hänen isänsä yritti vain estää Ikutsukin ja Kouetsu Kirijon suunnitelman, hänen Persoonansa, Io, muuttuu Isikseksi.


title: Luettelo videopelin Persona 3 hahmoista

text: Mikäli protagonisti saa maksimoitua viehätysvoimansa ("Charm"), hän voi muodostaa Yukarin kanssa Rakastavaisten arkanan ("Lovers Arcana") sosiaalisen linkin, joka symboloi valintojen tekemistä. Sosiaalisessa linkissä protagonisti auttaa Yukaria parantamaan välit äitinsä kanssa. Jos pelaaja tekee oikeat valinnat, Yukari rakastuu protagonistiin.


title: Luettelo videopelin Persona 3 hahmoista

text: "Persona 3: FES"-peliin sisältyvässä lisätarinassa "The Answer" protagonistin kuolema on masentanut häntä enemmän kuin muita SEESin jäseniä. Hän kadehti sitä, että Aigis oli protagonistin vierellä tämän viimeisinä hetkinä ja peri Villikortti-kyvyn. Tämän vuoksi hän kohtelee Aigista ajoittain epäystävällisesti. Mutta ymmärrettyään syyn protagonistin kuolemaan, hän pääsee yli kateudestaan ja pyytää Aigista huonetoverikseen uuteen asuntolaan.


title: Luettelo videopelin Persona 3 hahmoista

text: "Persona 4 Arena Ultimaxissa" Yukari on nyt yliopiston opiskelija. Lisäksi hän työskentelee myös mallina sekä näyttelijänä televisiosarjassa nimeltä "Phoenix Ranger Featherman Victory" Pink Argusin roolissa. Punaisen sumun ilmestyessä Inabaan Labrys kutsuu hänet, Kenin ja Koromarun apuun pelastamaan Aigiksen, Mitsurun, Akihikon ja Fuukan.


title: Luettelo videopelin Persona 3 hahmoista

text: Yukarin japaninkielinen ääni on Megumi Toyoguchi ja englanninkielinen ääni Michelle Ruff. Näytelmäversiossa Yukaria näyttelee Maho Tomita.


title: Luettelo videopelin Persona 3 hahmoista

text: Junpei Iori () on protagonistin paras ystävä ja luokkatoveri. Hän käyttää taisteluissa aseinaan kahden käden miekkoja sekä Taikurin arkanan Persoonaa nimeltä Hermes, josta tulee myöhemmin Trismegistos ("Trismegistus").


title: Luettelo videopelin Persona 3 hahmoista

text: Junpei ei ole kovin hyvä opiskelija ja vitsailee usein peittääkseen omia murheitaan, mitkä johtuivat lähinnä hänen isänsä alkoholismista. Eräänä päivänä hän saa tietää olevansa Persoonan-käyttäjä ja Akihikon pyynnöstä liittyy SEESiin muutama päivä protagonistin liittymisen jälkeen. Hän kadehti tämän asemaa kenttäjohtajana, mutta tunsi itsensä tärkeämmäksi, kun sai "leikkiä sankaria". Hänestä tulee vakavampi kun hän tapaa Stregan jäsenen, Chidori Yoshinon. He rakastuvat toisiinsa, mutta Chidori joutuu valitsemaan tunteidensa sekä Takayan palvelemisen välillä. Kun Takaya lopulta ampuu Junpeita, Chidori käyttää omia voimiaan pelastaakseen uhratakseen itsensä ja pelastaakseen Junpein hengen. Tämän seurauksena Junpein Persoona, Hermes, muuttuu Trismegistokseksi. Samalla Junpei muuttuu keskittyneemmäksi ja päättäväisemmäksi.


title: Luettelo videopelin Persona 3 hahmoista

text: "Persona 3 Portablessa" Junpei edustaa naispuolisen protagonistin tarinassa Kenji Tomochikan sijasta Taikurin arkanan ("Magician Arcana") sosiaalista linkkiä, joka symboloi toimintaa, aloitteen tekemistä ja epäkypsyyttä. Chidoria kohtaan osoittamiensa tunteiden vuoksi hän ei voi rakastua naispuoliseen protagonistiin.


title: Luettelo videopelin Persona 3 hahmoista

text: "Persona 4 Arena Ultimaxissa" Junpei valmentaa pienessä liigassa pelaavaa baseball-joukkuetta ja toimii toisinaan Shadow Operativesin jäsenenä. Hän joutuu sattuman kautta Inabaan juuri sillä hetkellä, kun punainen sumu ilmestyy sinne.


title: Luettelo videopelin Persona 3 hahmoista

text: Junpein japaninkielinen ääni on Kōsuke Toriumi ja englanninkielinen ääni Vic Mignogna. Näytelmäversiossa Junpeita näyttelee Genki Ookawa.


title: Luettelo videopelin Persona 3 hahmoista

text: Akihiko Sanada () on itsevarma Gekkoukanin lukion nyrkkeilyjoukkueen kapteeni ja kolmannen vuoden opiskelija. Nyrkkeilijänä hän käyttää taistelussa aseinaan hansikkaita ja kynsiä. Hänen Persoonansa on Keisarin arkanan Polydeukes ("Polydeuces"), josta tulee myöhemmin Caesar. Hän ei voi osallistua taisteluihin pelin alussa, koska haavoittuu huhtikuun täydenkuun aikana. Seuraavan täydenkuun taistelun jälkeen hän kuitenkin toipuu.


title: Luettelo videopelin Persona 3 hahmoista

text:
Akihiko oli yksi SEESin kolmesta alkuperäisestä Persoonan-käyttäjästä Mitsurun ja Shinjiron ohella. Hän ja Shinjiro olivat pitkäaikaisia ystäviä ja kasvoivat samassa orpokodissa Akihikon sisaren, Mikin, kanssa, joka kuoli 10 vuotta
ennen pelin tapahtumia tulipalossa. Mikin kuoleman vuoksi Akihiko pyrkii jatkuvasti paremmaksi taistelijaksi. Eräänä yönä Shinjiro kuitenkin menetti Persoonansa hallinnan ja aiheutti erään sivullisen, Ken Amadan äidin, kuoleman. Shinjiro erosi SEESistä ja Akihikon välit hänen kanssaan kiristyivät. Ken liittymisen jälkeen Akihiko sai hänet kuitenkin palaamaan. Hän kuitenkin tajuaa, että Ken liittyi vain voidakseen kostaa Shinjirolle. Mutta Takaya sekaantuu asiaan ja Shinjiro kuolee estäessään Takyaa tappamasta Keniä. Shinjiron kuolema saa hänet miettimään tarkemmin taistelemisen merkitystä. Akihiko päästää lopullisesti irti Mikin kuolemasta ja päättää olla yhtä rohkea kuin Shinjiro, minkä jälkeen hänen Persoonansa, Polydeukes, muuttuu Caesariksi.


title: Luettelo videopelin Persona 3 hahmoista

text: "Persona 3 FESin" lisätarinassa "The Answer" näytetään takauma ajalta, jolloin Akihiko opiskeli viimeistä vuotta yläasteella. Mitsuru pyysi häntä liittymään SEESin ja tämä oli inspiroinut myös rakentamaan Persoonien hallintaan tarkoitetun laitteen, Herättimen ("Evoker"), mallinnettavaksi käsiaseen muotoiseksi.


title: Luettelo videopelin Persona 3 hahmoista

text: "Persona 3 Portablessa" Akihiko edustaa naispuolisen protagonistin tarinassa Mamoru Hayasen sijastaa Tähden arkanan ("Star Arcana") sosiaalista linkkiä, joka symboloi toivon pilkahdusta. Jos pelaaja tekee oikeat valinnat, Akihiko rakastuu protagonistiin.


title: Luettelo videopelin Persona 3 hahmoista

text: "Persona 4 Arenassa" Akihiko on nykyään yliopiston opiskelija ja matkusti eri puolilla maailmaa harjoitellakseen nyrkkeilyä uusilla tavoilla. Mutta sitten Mitsuru pyytää häntä auttamaan Labryksen etsinnässä. Inabassa hän muodostaa kilpailija/mentori-suhteen Chie Satonakan kanssa. "Persona 4 Arena Ultimaxissa" hän joutuu Aigiksen ja Mitsurun ohella vangiksi punaisen sumun ilmestyessä Inabaan.


title: Luettelo videopelin Persona 3 hahmoista

text: Akihikon japaninkielinen ääni on Hikaru Midorikawa ja englanninkielinen ääni Liam O’Brien. Näytelmäversiossa Akihikoa näyttelee Yuuki Fujiwara.


title: Luettelo videopelin Persona 3 hahmoista

text: Mitsuru Kirijo () on Kirijo Groupin johtajan, Takeharu Kirijon, ainoa lapsi. Hän on kolmannen vuoden opiskelija Gekkoukanin lukiossa, sen oppilaskunnan puheenjohtaja sekä koulun pätevimpiä opiskelijoita. Mitsuru käyttää taistelussa aseinaan yhden käden miekkoja sekä Keisarinnan arkanan Persoonaa nimeltä Penthesileia ("Penthesilea"), josta tulee myöhemmin Artemisia. Mitsuru toimii pelin alussa vain taktisena tutkijana, mutta liittyy taisteluun, kun vahvemmat analysointikyvyt omaava Fuuka Yamagishi liittyy SEESiin.


title: Luettelo videopelin Persona 3 hahmoista

text: Mitsuru on kyennyt kokemaan pimeän tunnin jo lapsesta asti. Hän on SEESin epävirallinen johtaja ja aluksi hän salaa yksityiskohtia pimeän tunnin ja Tartaroksen alkuperästä, koska tuntee syyllisyyttä siitä miten hänen isoisänsä, Kouetsu Kirijo, johti tutkimusta, joissa sattunut onnettomuus aiheutti niiden olemassaolon. Pian sen jälkeen, hänen isänsä ja joukko tutkijoita oli astunut Tartarokseen, Varjot hyökkäsivät heidän kimppuunsa ja silloin Mitsuru ensi kertaa herätti Persoonansa. Marraskuussa, kun Miturun isä, Takeharu Kirijo, joutuu Ikutsukin tappamaksi, hän menettää halunsa taistella. Mutta Yukarin ansiosta hän päättää jatkaa ja aikoo ryhtyä lukiosta valmistumisen jälkeen Kirijo Groupin uudeksi johtajaksi. Tämän seurauksena Mitsurun Persoona, Penthesileia, muuttuu Artemisiaksi.


title: Luettelo videopelin Persona 3 hahmoista

text: Mikäli protagonisti saa maksimoitua akateemisuutensa ("Academics"), hän voi muodostaa Mitsurun kanssa Keisarinnan arkanan ("Empress Arcana") sosiaalisen linkin, joka symboloi äidillisyyden esiintuloa. Sosiaalisessa linkissä protagonisti auttaa Mitsurua löytämään elämälleen merkitystä Kirijo Groupin ulkopuolella. Jos pelaaja tekee oikeat valinnat, Mitsuru rakastuu protagonistiin.


title: Luettelo videopelin Persona 3 hahmoista

text: "Persona 4 Arenassa" Mitsuru on nyt yliopiston opiskelija ja johtaa SEESin tilalle perustettua uuttaa ryhmää nimeltä Shadow Operatives. Akihikon ja Aigiksen avustuksella hän lähtee etsimään kadonnutta Varjotorjunta-asetta nimeltä Labrys. "Persona 4 Arena Ultimaxissa" hän joutuu näiden ohella vangiksi punaisen sumun ilmestyessä Inabaan.


title: Luettelo videopelin Persona 3 hahmoista

text: Mitsurun japaninkielinen ääni on Rie Tanaka ja englanninkielinen ääni Tara Platt. Näytelmäversiossa Mitsurua näyttelee Asami Tano.


title: Luettelo videopelin Persona 3 hahmoista

text: Fuuka Yamagishi () on opiskelija Gekkoukanin lukiossa luokalla 2-E. Hän korvaa Mitsurun paikan SEESin taktisena tukijana, joka skannaa Varjojen sijainteja ja ominaisuuksia. Hänen Persoonan on Papittaren arkanan Lucia, josta tulee myöhemmin Juno. Fuuka käy myös samaa kulttuurikerhoa (joko musiikki-, taide- tai valokuvauskerho), johon protagonisti myöhemmin liittyy.


title: Luettelo videopelin Persona 3 hahmoista

text: Ollessaan sairaalassa Akihiko sai tietää hänen olevan Persoonan-käyttäjä, mutta huomasi, ettei tästä ole taistelijaksi. Fuuka oli aluksi ujo ja yksinäinen, minkä vuoksi hän joutui useasti koulukiusaamisen kohteeksi. Toukokuun ja kesäkuun vaihteen aikana hän katoaa ja hänen kiusaajansa löytyvät tajuttomina lukion sisäänkäynnin luota. Selviää, että Natsuki Moriyama ja kaksi muuta kiusaajaa olivat lukinneet hänen lukion liikuntasaliin ja pelkäsivät tämän tehneen itsemurhan ja kummitelleen heitä. Todellisuudessa Fuuka oli joutunut Tartokseen, joka ilmestyi lukion tilalle pimeän tunnin ajaksi. Yönä, jona hänet pelastetaan on täysikuu ja he kohtaavat kaksi suurta Varjoa. Tällä hetkellä Fuuka kutsuu ensimmäistä kertaa Lucian ja auttaa SEESiä kukistamaan Varjot. Liityttyään SEESiin hän auttaa myös Yukaria löytämään tietoa tämän kuolleesta isästä. Tapahtuneen jälkeen hän ja Natsuki tulevat ystäviksi, mutta Natsuki joutuu vaihtamaan toiseen lukioon. Tapahtuneen jälkeen Fuuka lupaa tulla vahvemmaksi ja tämän seurauksena hänen Persoonansa, Lucia, muuttuu Junoksi.


title: Luettelo videopelin Persona 3 hahmoista

text: Mikäli protagonisti saa maksimoitua rohkeutensa ("Courage"), hän voi muodostaa Fuukan kanssa Papittaren arkanan ("Priestess Arcana") sosiaalisen linkin, joka symboloi pohdiskelua ja sisäistä viisautta. Sosiaalisessa linkissä protagonisti auttaa Fuukaa tulemaan itsevarmemmaksi henkilöksi. Jos pelaaja tekee oikeat valinnat, Fuuka rakastuu protagonistiin.


title: Luettelo videopelin Persona 3 hahmoista

text: "Persona 4 Arenassa" hän tukee Varjotaistelijoita televisiomaailman ulkopuolelta, mikä osoittaa hänen kykyjensä olevan vahvempi kuin Rise Kujikawan. Hän myös vapauttaa Labryksen "pahansuovan olennon" otteesta. Muuten hän esiintyy pelissä vain vaihtoehtoisena kommentaattorina, eikä lainkaan pelattavana hahmona.


title: Luettelo videopelin Persona 3 hahmoista

text: Fuukan japaninkielinen ääni on Mamiko Noto. Hänen englanninkielistä ääntään "Persona 3":ssa ei tunneta, mutta "Persona 4 Arenassa" hänen äänenään on Wendee Lee. Näytelmäversiossa Fuukaa näyttelee Marina Tanoue.


title: Luettelo videopelin Persona 3 hahmoista

text: Aigis on Kirijo Groupin luoma androidi. Hän on seitsemänteen sukupolveen kuuluva viimeinen Varjotorjunta-ase, joka käyttää useita huipputeknisiä aseita kuten konekiväärejä ja raketinlaukaisimia. Hänen Persoonansa on Sotavaunun arkanan Palladion, josta tulee myöhemmin Athene ("Athena"). Hänellä on myöskin käytössä Orgia-tila ("Orgia Mode"), jossa hänen nopeutensa kasvaa ja joka tekee muista hänen ominaisuuksistaan immuuneja. Mutta jonkin aikaa sen aktivoinnin jälkeen, Aigis ylikuumenee ja joutuu odottamaan Orgia-mittarin täyttymistä.


title: Luettelo videopelin Persona 3 hahmoista

text: Hän esiintyy ensi kertaa SEESin jäsenten ollessa lomalla Yakushimassa. Protagonisti ja Akihiko osallistuvat Junpein suunnitelmaan iskeä naisia rannalla, jolloin he tapaavat Aigiksen ja saavat myöhemmin tietää mikä tämän oikeasti on, minkä jälkeen Ikutsuki värvää hänet SEESiin. Aigis tuntee tarvetta olla protagonistin lähellä, vaikkei osaa selittää sitä. Hän yrittää jatkuvasti oppia ymmärtämään mitä on olla ihminen ja syksyllä hänestä tulee protagonistin luokkatoveri. Kahdennentoista suuren Varjon tuhouduttua Ikutsuki uudelleenohjelmoi Aigiksen vangitsemaan SEESin jäsenet uhratakseen heidät Kuolemalle, Varjolle, josta 12 suurta Varjoa olivat irtautuneet. Mutta Aigis ei kykene tappamaan protagonisti ja vapauttaa itsensä uudelleenohjelmoinnista. Kun Ryoji Mochizuki tulee uudeksi oppilaaksi samalle luokalle, Aigis tuntee epäluottamusta tätä kohtaan ja muistaa lopulta syyn tähän: Ryoji on Kuoleman ihmishenkilöitymä ja 10 vuotta sitten Aigis taisteli häntä vastaan. Mutta kykenemättömänä tuhoamaan tätä, Aigis oli sinetöinyt hänet protagonistin sisään. Aigis yritti taistella uudestaan Ryojia vastaan, mutta kärsi suurta vahinkoa. Kun hänet saadaan korjattua, hänestä tulee ihmismäisempi ja hänen Persoonansa, Palladion, muuttuu Atheneksi. Koulun päättäjäispäivänä paljastuu, että hän oli ainut SEESin jäsen, joka ei unohtanut pimeän tunnin ja Tartaroksen olemassaoloa näiden kadottua. Muut SEESin jäsenet saivat muistonsa takaisin vasta kyseisenä päivänä ja ennen heidän saapumistaan protagonisti sulkee silmänsä ja kuolee Aigiksen syliin, joka lupaa suojella tätä aina.


title: Luettelo videopelin Persona 3 hahmoista

text: "Persona 3 FESissä ja Persona 3 Portablessa" protagonisti voi muodostaa Aigiksen kanssa Aikakauden arkanan ("Aeon Arcana") sosiaalisen linkin. "FESin" lisätarinassa "The Answer" hän peri protagonistin alkuperäisen Persoonan, Orfeuksen, sekä tämän Villikortti-kyvyn, mutta menettää kyvyn käyttää Orgia-tilaa. Tarinan ajan hän on kykenemätön pääsemään yli protagonistin kuolemasta ja toivoo olevansa jälleen kone. Kun hänen "sisarekseen" itseään kutsuva Metis yhdistyy takaisin häneen, hän päättää jatkaa opiskelijana Gekkoukanin lukiossa sekä muuttaa uuteen asuntolaan Yukarin huonetoveriksi.


title: Luettelo videopelin Persona 3 hahmoista

text: "Persona 4 Arenassa" Aigis käyttää vanhaa Persoonaansa, Athenea, ja osallistuu Mitsurun ja Akihikon ohella toisen Varjotorjunta-aseen, Labryksen, etsintään. Pelin aikana hän ja Yu Narukami auttavat Elizabethiä ymmärtämään Villikortti-kyvyn todellisen luonnon. "Persona 4 Arena Ultimaxissa" hän joutuu Mitsurun ja Akihikon ohella vangiksi punaisen sumun ilmestyessä Inabaan.


title: Luettelo videopelin Persona 3 hahmoista

text: Aigiksen japaninkielinen ääni on Maaya Sakamoto ja englanninkielinen ääni Karen Strassman. Näytelmäversiossa Aigista näyttelee laulaja-lauluntekijä Zaq.


title: Luettelo videopelin Persona 3 hahmoista

text: Koromaru () on koira, joka kykenee käyttämään aseena veistä sekä Voiman arkanan Persoonaa nimeltä Kerberos ("Cerberus"). Hänen isäntänsä oli pappi, joka kuoli auto-onnettomuudessa. Omistajansa kuolemasta asti Koromaru kävellyt yksikseen samoja teitä. Heinäkuussa hän haavoittui puolustaessaan Naganakin pyhäkköä eräältä Varjolta. Hän liittyy viikkojen kuluttua SEESiin ja saa erikoisen kaulapannan, joka toimii samalla tavalla kuin Herätin. Aigis on ainut, joka kykenee ymmärtämään Koromarun eleitä. "Persona 3 Portablessa" Koromaru edustaa naispuolisen protagonistin tarinassa Yuko Nishiwakin sijastaa Voiman arkanan ("Strength Arcana") sosiaalista linkkiä, joka symboloi itsehillintää ja intohimoa. "Persona 4 Arena Ultimaxissa" Koromaru on pelattavana hahmona yhteistyössä Ken Amadan kanssa. Hänellä on nykyään yllään Kenin vanha huppari. Punaisen sumun ilmestyessä Inabaan Labrys kutsuu Kenin ja Koromarun sekä Yukarin apuun pelastamaan Aigiksen, Mitsurun, Akihikon ja Fuukan.


title: Luettelo videopelin Persona 3 hahmoista

text: Ken Amada () on ala-asteen opiskelija ja SEESin nuorin ihmisjäsen. Hän käyttää taistelussa aseinaan keihäitä (koska on itse vielä lyhyt) sekä Oikeuden arkanan Persoonaa nimeltä Nemesis, josta tulee myöhemmin Kala-Nemi.


title: Luettelo videopelin Persona 3 hahmoista

text: Ken on menettänyt äitinsä kaksi vuotta ennen pelin tapahtumia. Heinäkuussa hän muuttaa Minatodain asuntolaan ja kun selviää, että hän on Persoonan-käyttäjä, hän liittyy SEESiin. Vain vähän aikaa ennen liittymistään hän sai tietää että hänen äitinsä kuoleman aiheutti Persoonansa hallinnan menettänyt Shinjiro Aragaki. Lokakuun täydenkuun aikaan hän tapaa Shinjiron Port Island Stationin lähellä tappaakseen hänet. Mutta Stregan jäsen Takaya saapuu paikalle ja paljastaa Shinjiron kuolevan muutenkin pian Persoonansa hallintaan käyttämiensä pillereiden vaikutuksesta ja että Ken suunnitteli tekevänsä itsemurhan, kun tappaisi Shinjiron. Takaya aikoi tappaa heidät molemmat itse, mutta Shinjiro ottaa vastaan Kenille tarkoitetun luodin. Ken karkaa asuntolasta tämän jälkeen, mutta Akihikon puheiden jälkeen hän päättää sekä äitinsä että Shinjiron puolesta elää ja jatkaa SEESin jäsenenä. Tämän seurauksena Kenin Persoona, Nemesis, muuttuu Kala-Nemiksi.


title: Luettelo videopelin Persona 3 hahmoista

text: "Persona 3 Portablessa" Ken edustaa naispuolisen protagonistin tarinassa Chihiro Fushimin sijastaa Oikeuden arkanan ("Justice Arcana") sosiaalista linkkiä, joka symboloi tietämystä siitä mikä on oikein tai väärin. Jos pelaaja tekee oikeat valinnat, Ken rakastuu protagonistiin, mutta vastatakseen näihin tunteisiin protagonistin rohkeuden on oltava maksimitasolla. Englanninkielisessä versiossa Kenin tunteet protagonistia kohtaan ovat ennemminkin ihastuksen kuin oikean rakkauden merkkejä.


title: Luettelo videopelin Persona 3 hahmoista

text: "Persona 4 Arena Ultimaxissa" Ken on pelattavana hahmona yhteistyössä Koromarun kanssa. Ken opiskelee nykyään Gekkoukanin yläasteella ja on oppilaskunnan jäsen. Punaisen sumun ilmestyessä Inabaan Labrys kutsuu Kenin ja Koromarun sekä Yukarin apuun pelastamaan Aigiksen, Mitsurun, Akihikon ja Fuukan.


title: Luettelo videopelin Persona 3 hahmoista

text: Kenin japaninkielinen ääni on Megumi Ogata ja englanninkielinen ääni Brianne Siddall. Näytelmäversiossa Keniä näyttelevät Waku Sakaguchi ja Tomonori Suzuki.


title: Luettelo videopelin Persona 3 hahmoista

text: Shinjiro Aragaki () on kolmannen vuoden opiskelija Gekkoukanin lukiossa sekä entinen SEESin entinen jäsen. Hän käyttää taistelussa aseinaan kirveitä sekä Hierofantin arkanan Persoonaa nimeltä Kastor.


title: Luettelo videopelin Persona 3 hahmoista

text: Kaksi vuotta ennen pelin tapahtumia Shinjiro menetti kerran Kastorin hallinnan ja aiheutti Kenin äidin kuoleman. Tämän seurauksena hän erosi SEESistä ja on käyttänyt Stregalta ostettuja pillereitä hallitakseen Persoonaansa. Shinjiro on Akihikon lapsuudenystävä ja Akihiko yrittää jatkuvasti saada hänet palaaman. Kuullessaan Kenin liittyneen SEESiin, hän itsekin palaa. Lokakuun täydenkuun yönä Ken houkuttelee Shinjiron lähelle Port Island Stationia tappaakseen hänet. Shinjiro sanoo ansaitsevansa kuoleman, mutta varoittaa Keniä, että tästä tulisi hänen kaltaisensa jos hän tekisi sen. Mutta sitten Stregaan kuuluva Takaya aikoo tappaa heidät molemmat. Shinjiro kuitenkin ottaa vastaan myös Kenille tarkoitetun luodin ja estää hänen kuolemansa. Hän sanoo ennen kuolemaansa asioiden olevan niin kuin pitääkin. Shinjiron muistotilaisuudessa paljastettiin, että hän kävi koulussa hyvin harvoin eikä ollut kovin tunnettu. Nyksiä vastaan käydyn viimeisen taistelun aikana protagonisti kuitenkin kuulee hänen äänensä elävien SEESin jäsenten ohella.


title: Luettelo videopelin Persona 3 hahmoista

text: "Persona 3 Portablessa" Shinjiro edustaa naispuolisen protagonistin tarinassa Nozomi Suemitsun sijasta Kuun arkanan ("Moon Arcana") sosiaalista linkkiä, joka symboloi pelkoa ja valheellisia näkemyksiä. Jos pelaaja tekee oikeat valinnat, Shinjiro rakastuu protagonistiin. Ja jos Kuun arkanan linkki on maksimoitu ennen lokakuun täydenkuun tapahtumaa, Shinjiro selviää Takayan luodista, mutta joutuu sairaalaan, josta hän pääsee vasta koulun päättäjäispäivänä.


title: Luettelo videopelin Persona 3 hahmoista

text: Shinjiron japaninkielinen ääni on Kazuya Nakai ja englanninkielinen ääni Grant George. Näytelmäversiossa Shinjiroa näyttelee Ray Fujita.


title: Luettelo videopelin Persona 3 hahmoista

text: Metis on androidi kuten Aigis ja kutsuu itseään tämän "sisareksi". Hänen Persoonansa on Hierofantin arkanan Psykhe. Hän esiintyy ainoastaan "Persona 3 FESin" lisätarinassa "The Answer". Kun 31. maaliskuuta alkaa toistua uudelleen, Metis aikoo tappaa SEESin jäsenet ja pelastaa "sisarensa" tehdäkseen siitä lopun, mutta Aigis estää sen. Kun SEESin jäsenet alkavat tutkia asuntolan alle ilmestynyttä Ajan syvännettä, hän liittyy heihin. Metis kertoo heränneensä siellä vailla ainuttakaan muistoa, eikä hän tiennyt muuta kuin, että hänellä oli vaarassa oleva sisar. Tarinan lopussa paljastuu, että hän on Aigiksen persoonallisuuden osa, joka oli irtautunut tämän ruumiista tämän surressa protagonistin kuolemaa.


title: Luettelo videopelin Persona 3 hahmoista

text: Metiksen japaninkielinen ääni on Chiwa Saito ja englanninkielinen ääni Stephanie Sheh.


title: Luettelo videopelin Persona 3 hahmoista

text: Strega on kolmen Persoonan-käyttäjän muodostama joukko, joka käyttää pimeää tuntia omiin tarkoituksiinsa. He pitävät yllä Internet-sivustoa nimeltä "Revenge Request", jonka kautta heitä pyydetään salamurhaamaan ihmisiä tai tekemään muita laittomuuksia. Kun he kuulevat SEESin aikovan poistaa pimeän tunnin maailmasta, heistä tulee näiden vihollisia.


title: Luettelo videopelin Persona 3 hahmoista

text: Pelin lopulla paljastuu, että Stregan jäsenet ovat Kirijo Groupin luomia keinotekoisia Persoonan-käyttäjiä, joiden Persoonat eivät heränneet luonnollisesti. He joutuvat käyttämään Ikutsukilta saamiaan pillereitä estääkseen Persooniaan tappamasta heitä, mutta niillä on sivuvaikutuksia, jotka vähentävät heidän elinaikaansa.


title: Luettelo videopelin Persona 3 hahmoista

text: "Persona 3 FESin" mukaan osa muista keinotekoisista Persoonan-käyttäjistä muuttui Varjoiksi.


title: Luettelo videopelin Persona 3 hahmoista

text: Takaya Sakaki () on Stregan nuori ja karismaattinen johtaja. Hän käyttää taisteluissa aseenaan revolveria. Hän on Varjotorjunta-aseiden lisäksi ainut pelin Persoonan-käyttäjä, joka ei käytä herätintä Persoonansa kutsumiseen. Sen sijaan hän kutsuu sen "manuaalisesti" asettumalla polvilleen ja puristamalla päätään. Takayan Persoona on Kohtalonpyörän arkanan Hypnos.


title: Luettelo videopelin Persona 3 hahmoista

text: Käyttämiensä pillereiden vuoksi Takayalla ei ole paljon elinaikaa, joten hän elää täyttä elämää, eikä välitä muiden kärsimyksistä. Kokemustensa vuoksi hänellä on äärimmäisen negatiivinen näkemys maailmasta ja hän uskoo että kuolemaan voi olla valmis jopa elettyään vain pienen hetken. Hänen suurin toiveensa on kuolla maalimanlopun kautta. Aluksi hän yrittää estää SEESiä tuhoamasta 12 suurta Varjoa, jottei Stregan toiminta tai heidän "voimansa" katoaisi. Mutta kun he tajuavat pimeän tunnin ja Varjojen todellisen merkityksen, Takaya luo kultin joka kutsuu Nyksiä "pelastajaksi" nimittäen itsensä kultin "ylipapiksi" Jinin levittäessä huhuja siitä Internetin kautta. Kun päivä, jona Nyksin olisi tarkoitus saapua maapallolle, koittaa, hän yrittää ensin estää SEESin jäseniä pääsemästä Tartaroksen huipulle ja myöhemmin todistaa Nyksin saapumista ennen tajuntansa menettämistä. Hänen kohtaloaan tämän jälkeen ei paljasteta.


title: Luettelo videopelin Persona 3 hahmoista

text: Takayan japaninkielinen ääni on Nobutoshi Canna ja englanninkielinen ääni Derek Stephen Prince. Näytelmäversiossa Takayaa näyttelee Takeya Nishiyama.


title: Luettelo videopelin Persona 3 hahmoista

text: Jin Shirato () on Takayan uskollinen oikeankädenmies. Hän toimii ryhmän teknikkona sekä niettusivun nimeltä Kostopyyntö ("Revenge Request"). Hänen ajattelutapansa on rationaalisempi kuin Takaya ja hän myös yrittää aina estää tätä tekemästä huonoja valintoja. Jin käyttää taisteluissa aseenaan kranaatteja ja pommeja. Hänen Persoonansa on Erakon arkanan Moros.


title: Luettelo videopelin Persona 3 hahmoista

text: Jinillä on vahva tahto päästä eroon SEESistä pitäen heitä tekopyhinä ihmisinä, jotka eivät arvosta voimaansa. Hänellä on vahva usko Takayan päämääriin, koska auttoi hänet "pois pimeydestä" ja kestämään Kirijo Groupin kokeita. Vasta päivänä, jona Nyksin olisi tarkoitus saapua maapallolle hän paljastaa SEESille Stregan jäsenten alkuperän sekä Ikutsukin roolin siinä. Hävittyään taistelun SEESiä vastaan, hän tekee itsemurhan räjäyttämällä itsensä kranaatilla estääkseen Varjoja käymästä hänen kimppuunsa.


title: Luettelo videopelin Persona 3 hahmoista

text: Jinin japaninkielinen ääni on Masaya Onosaka ja englanninkielinen ääni Grant George. Näytelmäversiossa Jiniä näyttelee Yuuichi Matsumoto.


title: Luettelo videopelin Persona 3 hahmoista

text: Chidori Yoshino () on Stregan kolmas jäsen, joka pukeutuu Lolita-tyylisiin vaatteisiin, haavoittaa toisinaan itseään ja on taitava piirtäjä. Hän käyttää taisteluissa aseenaan punaisen ketjun päähän kiinnitettyä kirvestä. Hänen Persoonansa on Hirtetyn arkanan Medeia, jonka avulla hän estää Fuukan Persoonaa havaitsemasta Stregan jäseniä. Takayan lisäksi myös Chidori hallitsee omia kykyjään erikoisella tavalla. Hän pystyy käyttämään sen parannuskykyjä jopa ilman, että on pimeä tunti.


title: Luettelo videopelin Persona 3 hahmoista

text: Chidori tapaa Junpein Port Island Stationilla. Aluksi Junpein läsnäolo ärsyttää Chidoria, mutta sitten Junpei kertoo hänelle SEESistä ilman, että tajuaa hänen kuuluvan Stregaan. Syyskuun täydenkuun aikaan hän kidnappaa Junpein luullen häntä SEESin johtajaksi. Kun suunnitelma epäonnistuu, hänet viedään sairaalaan, jossa häntä yritetään kuulustella. Hän puhuu vain Junpein ollessa läsnä, joten Junpein vastuulle jää hänen kuulustelunsa. Kymmenen päivää ennen joulukuun ensimmäistä täyttäkuuta, Takaya ja Jin auttavat Chidorin pois sairaalasta ja Chidori taistelee SEESin jäseniä vastaan Tartaroksen sisäänkäynnillä. Hän paljasti alkaneensa pelätä Junpeihin kiintymistä, koska tiesi, ettei voisi olla tämän kanssa ikuisesti. Mutta Takayan ampuessa Junpeita, Chidori parantaa hänet luopuen samalla omasta elämästään. Hänen luonnosvihkonsa luovutetaan Junpeille ja paljastuu, että se on täynnä häntä esittäviä kuvia.


title: Luettelo videopelin Persona 3 hahmoista

text: "Persona 3 FESissä" Chidori saattaa herätä henkiin vailla ainuttakaan muistoa aiemmista tapahtumista. Sairaalan kukkiin siirtynyt osa hänen voimistaan oli siirtynyt takaisin häneen. Tämä osa ei kuitenkaan kuulu varsinaiseen tarinaan, koska lisätarinan "The Answer" mukaan hän on edelleen kuollut.


title: Luettelo videopelin Persona 3 hahmoista

text: Chidorin japaninkielinen ääni on Miyuki Sawashiro. Hänen englanninkielistä ääntään "Persona 3":ssa ei tunneta. Näytelmäversiossa Chidoria näyttelee Haneyuri.


title: Luettelo videopelin Persona 3 hahmoista

text:
Shuji Ikutsuki () on Gekkoukanin lukion toimikunnan puheenjohtaja sekä SEESin ohjaaja. Hän kykenee kokemaan ja muistamaan pimeän tunnin tapahtumat, vaikkei ole Persoonan-käyttäjä. SEESin jäsenten mukaan hänen vitsinsä ovat erittäin tylsiä. Pelin alussa hän väittää SEESin jäsenille saaneensa selville 12 suuren Varjon tuhoamisen hävittävän pimeän tunnin. Mutta myöhemmin paljastuu, että Varjojen tuho elvytti Varjon nimeltä Kuolema ja edistäisi Ikutsukin pyrkimyksiä toteuttaa Mitsurun isoisän keskenjäänyt suunnitelma: Tuhon ("The Fall") toteuttaminen. Hän uudelleenohjelmoi Aigiksen ja yritti uhrata muut SEESin jäsenet Tuhon kunniaksi. Mutta Mitsurun isä, Takeharu Kirijo, saapuu paikalle ja yrittää ampua Ikutsukin. Mutta Ikutsuki ainoastaan haavoittuu, kun taas Takeharu kuolee Ikutsukin ampumaan luotiin. Kun Aigis purkaa uudelleenohjelmointinsa, Ikutsuki
hyppää Tartaroksesta alas kuolemaan.


title: Luettelo videopelin Persona 3 hahmoista

text: Ikutsukin japaninkielinen ääni on Hideyuki Hori ja englanninkielinen ääni Dan Woren. Näytelmäversiossa Ikutsukia näyttelevät Shouichi Honda ja Mitsuru Karahashi.


title: Luettelo videopelin Persona 3 hahmoista

text: Nyks ("Nyx") on kaikkien Varjojen äiti ja pelin päätarinan viimeinen pomovastus. Kuoleman valistajan ("The Appraiser of Death") tehtävä on johdattaa hänet maapallolle tuhoamaan ihmiskunnan. 31. tammikuuta 2010 SEESin jäsenet taistelevat hänen avatarikseen muuttunutta Ryoji Mochizukia vastaan. Lopulta protagonisti luo Suuren Sinetin estääkseen Nyksiä enää pääsemästä maapallolle luopumalla omasta elämästään. "Persona 3 FESin" lisätarinassa paljastuu, että Suuren Sinetin todellinen tehtävä olikin estää ihmisissä elävää julmuutta ja surua kutsumasta Nyksiä Erebos-nimisen hirviön muodossa.


title: Luettelo videopelin Persona 3 hahmoista

text: Erebos ("Erebus") on "Persona 3 FESin" lisätarinan "The Answerin" viimeinen pomovastus. Se ei ole Varjo, vaan suuri hirviö, joka on ihmisissä elävän julmuuden ja epätoivon ruumiillistuma. Se pyrkii murtamaan protagonistin luoman Suuren Sinetin, joka estää sitä kutsumasta Nyksiä maapallolle. Kun SEESin jäsenet ilmestyvät paikalle, se yrittää tuhota Aigiksen, joka on perinyt protagonistin Villikortti-kyvyn. He taistelevat sitä vastaan ja voittavat. Mutta jotta Erebos tuhoutuisi lopullisesti, ihmisten pitäisi lakata toivomasta kuolemaa.


title: Luettelo videopelin Persona 3 hahmoista

text: Erebos esiintyy lyhyesti myös pelissä "Persona 4 Arena" Elizabethin tarinaosiossa. Elizabeth tuhoaa hänet yhdellä iskulla, mutta epäilee Ereboksen parantuvan entiselleen vuoden sisällä.


title: Luettelo videopelin Persona 3 hahmoista

text: Igor on pitkänenäinen mies, joka pitää yllä Samettihuonetta ja avustaa pelaajaa Persoonien yhdistämisessä. Hänen tehtävänsä on lähes samanlainen kaikissa "Persona"-peleissä. Hän neuvoo protagonistia muodostamaan sosiaalisia linkkejä, joiden vahvistuminen tekee myös yhdistetyistä Persoonista vahvempia. Pelin lopussa hän käy läpi protagonistin kaikki sosiaaliset linkit ja tuo esiin "Maailmankaikkeuden" voiman, jota protagonisti käyttää sinetöidäkseen Nyksin.


title: Luettelo videopelin Persona 3 hahmoista

text: Igorin japaninkielinen ääni on Isamu Tanonaka ja englanninkielinen ääni Dan Woren. Huolimatta Tanonakan kuolemasta vuonna 2010, vuodesta 2013 alkaen ilmestyneet peliin pohjautuvat elokuvat käyttävät hänen nauhoitettua dialogiaan.


title: Luettelo videopelin Persona 3 hahmoista

text: Elizabeth on Igorin naispuolinen assistentti. Hän kantaa kirjaa nimeltä Persona Compendium, josta pelaaja voi ottaa vanhat rekisteröityneet Persoonat takaisin käyttöönsä maksua vastaan. Hän antaa protagonistille myös pyyntöjä saada tiettyjä esineitä, nähdä hänen luovan tiettyjä Persoonia. "Persona 3 FESissä" protagonisti voi myös näyttää Elizabethille tiettyjä paikkoja Iwatodaissa ja Tatsumi Port Islandilla. Jos pelaaja päättää valita pelin loppuun päästyään toisen läpimenon ("Second Cycle"), protagonisti pääsee Tartaroksen salaiseen osastoon, Monadin syvyyksiin, jonka 10. kerroksessa protagonisti voi taistella Elizabethiä vastaan auttaakseen tätä löytämään elämänsä tarkoituksen. "" paljastuu, että Elizabeth lähti Samettihuoneesta löytääkseen keinon vapauttaa protagonistin Suuresta Sinetistä. Hänen tehtävänsä on korvannut hänen isosiskonsa, Margaret.


title: Luettelo videopelin Persona 3 hahmoista

text: "Persona 4 Arenassa" Elizabeth on yksi pelattavista hahmoista ja käyttää Persona Compendiumia aseenaan ja Persoonansa Thanatosta. Kohdatessaan Yu Narukamin ja Aigiksen hän oppii enemmän Villikortin merkityksestä ja saa käyttöönsä Narrin arkanan.


title: Luettelo videopelin Persona 3 hahmoista

text: Elizabethin japaninkielinen ääni on Miyuki Sawashiro ja englanninkielinen ääni Tara Platt.


title: Luettelo videopelin Persona 3 hahmoista

text: Theodore on Igorin miespuolinen assistentti sekä Elizabethin ja Margaretin pikkuveli. Hän esiintyy ainoastaan "Persona 3 Portablessa" naispuolisen protagonistin tarinassa, jossa pelaaja voi itse valita onko Igorin assistentti Elizabeth vai Theodore.


title: Luettelo videopelin Persona 3 hahmoista

text: Theodoren japaninkielinen ääni on Junichi Suwabe ja englanninkielinen ääni Travis Willingham.


title: Luettelo videopelin Persona 3 hahmoista

text: Faros ("Pharos") on salaperäinen poika, jonka protagonisti tapaa pelin alussa. Hän ilmestyy joskus pimeän tunnin aikana protagonistin huoneeseen ja varoittaa tätä täydenkuun aikoina tulevista koitoksista. Hän edustaa myös Kuoleman arkanan ("Death Arcana") sosiaalista linkkiä, joka symboloi vanhan loppua ja uuden alkua. Kyseinen linkki nousee pelin aikana automaattisesti. Alussa hän ei muistanut mikä oli, mutta marraskuun täydenkuun taistelun jälkeen hän ilmestyy protagonistin luokse päiväsaikaan ja hyvästelee tämän, jolloin Kuoleman arkanan linkki maksimoituu. Mutta myöhemmin paljastuu, että hän ja Ryoji Mochizuki ovat sama henkilö.


title: Luettelo videopelin Persona 3 hahmoista

text: Faroksen japaninkielinen ääni Akira Ishida ja englanninkielinen ääni on Yuri Lowenthal. Näytelmäversiossa Farosta näyttelee Keisuke Ueda.


title: Luettelo videopelin Persona 3 hahmoista

text: Ryoji Mochizuki () on saapuu marraskuun täydenkuun jälkeen uutena siirto-opiskelijana Gekkoukanin lukioon samalle luokalle kuin protagonisti. Ryojin huhutaan pyytävän treffeille jokaista tyttöä, jonka kohtaa. Aigis ei kuitenkaan luota häneen ja joulukuun ensimmäisen täydenkuun aikana he kohtaavat pimeän tunnin aikana Moonlight Bridgen luona. Ryoji saa muistonsa takaisin ja paljastuu, että hän on Kuoleman (koko nimeltään Kuoleman valistajan ("The Appriser of Death")) ihmishenkilöitymä. 10 vuotta aiemmin Aigis yritti tuhota hänet saman sillan luona, mutta ei kyennyt siihen, joten hän sinetöi tämän protagonistin sisään. Ryoji kertoo SEESille, että hänen tarkoituksensa on kutsua Nyks maapallolle ja varmistaa maailmanloppu. Koska Nyksin kukistaminen on mahdotonta, hän antaa SEESille vaihtoehdon: jos hän kuolee, SEESin jäsenet unohtavat kaikki kokemuksensa pimeän tunnin ajalta ja pystyvät elämään tietämättöminä odottavasta kuolemasta. Jos pelaaja kieltäytyy tappamasta Ryojia, SEES taistelee Nyksin avatariksi muuttunutta Ryojia vastaan Tartaroksen huipulla.


title: Luettelo videopelin Persona 3 hahmoista

text: "Persona 3 Portablessa" Ryoji edustaa naispuolisen protagonistin tarinassa Keisuke Hiragan sijasta Kohtalonpyörän arkanan ("Fortune Arcana") sosiaalista linkkiä, joka symboloi kohtaloa ja sen antamia mahdollisuuksia. Jos pelaaja saa linkin arvon tasolle 9, se maksimoituu automaattisesti uudenvuodenaattona.


title: Luettelo videopelin Persona 3 hahmoista

text: Ryojin japaninkielinen ääni on Akira Ishida ja englanninkielinen ääni on Yuri Lowenthal. Näytelmäversiossa Ryojia näyttelee Keisuke ueda.


title: Luettelo videopelin Persona 3 hahmoista

text:
Natsuki Moriyama () on Fuukan luokkatoveri. Natsuki käyttää tyyliä, joka muistuttaa ganguroa tai gyarua. Hänellä oli sadistinen tapa analysoida ihmisiä ja saada heidät tuntemaan itsensä arvottomiksi. Fuuka
oli aluksi hänen uhrinsa siinä, mutta Fuukan katoamisen ja muiden kiusaajien altistuessa Apatia-syndroomalle hän alkoi kesäkuun täydenkuun yönä katua tekojaan ja käveli pimeän tunnin aikana käveli Tartarokseen. Fuuka pelasti Persoonansa avulla Natsukin hengen Varjojen hyökätessä, mutta Natsuki ei kyennyt muistamaan pimeän tunnin tapahtumia, joten hän unohti sen. Mutta pyysi joka tapauksessa myöhemmin anteeksi Fuukalta ja heistä tuli parhaat ystävät. Natsukin avulla Fuukasta tuli paljon itsevarmempi. Mutta lokakuussa Natsukin isä sairastuu ja hoitojen maksamiseksi Natsuki joutuu vaihtamaan toiseen lukioon. Hän kuitenkin palaa takaisin tammikuun viimeisenä päivänä Nyksin saapuessa maapallolle.


title: Luettelo videopelin Persona 3 hahmoista

text: Natsukin japaninkielinen ääni on Yuma Komatsu ja englanninkielinen ääni on Karen Strassman.


title: Luettelo videopelin Persona 3 hahmoista

text:
Takeharu Kirijo () on Mitsurun isä ja Kirijo Groupin johtaja. Takeharun isä, Kouetsu Kirijo, teki kokeita Varjoilla hyötyäkseen niiden voimista ja päätyi uskoon että kuolema olisi pelastus. Takeharu oli täysin isänsä uskoa vastaan. SEESin ollessa Yakushimassa hän kertoo näille isästään sekä Yukarin isän
osuudesta pimeän tunnin ja Tartarokseen syntyyn. Marraskuun täydenkuun jälkeen hän saapuu onnittelemaan SEESiä suurten Varjojen tuhoamisesta. Mutta Ikutsukin paljastuessa petturiksi ja yrittäessä uhrata SEESin jäsenet, Takeharu yrittää tappaa hänet. Ikutsuki puolestaan syyttää Takeharua kyvyttömyydestä ymmärtää isänsä näkemyksiä ja tappaa hänet, vaikka haavoittuu itse.


title: Luettelo videopelin Persona 3 hahmoista

text: Takeharun japaninkielinen ääni alkuperäisessä pelissä on Kōji Totani, mutta hänen kuolemansa vuoksi "Persona 3 FESissä", "Persona 3 Portablessa" sekä elokuvissa Takeharun äänenä on Yasunori Masutani. Takeharun englanninkielinen ääni on Derek Stephen Prince.


title: Luettelo videopelin Persona 3 hahmoista

text: Eiichiro Takeba () on Yukarin kuollut isä ja yksi tiedemiehistä, jotka osallistuivat vuonna 1999 Varjoihin liittyviin kokeisiin. Kun hän keskeytti kokeet estääkseen Kouetsu Kirijon aikeet ja tämä päästi Varjot vapaiksi tappaen suuren osan tiedemiehistä, mukaan lukien hänet itsensä, ja aiheuttaen pimeän tunnin ja Tartaroksen olemassaolot sekä räjähdyksen, jonka seurauksista Eiichiroa syytettiin. Hän kuitenkin ehti ennen kuolemaansa nauhoittaa videon, jossa selitti syyn tekoihinsa ja että 12 suurta Varjoa pitäisi tuhota. Mutta tämä paljastui Ikutsukin käsittelemäksi ja selvisi, että Eiichiro käskikin oikeasti antaa Varjojen olla, jotteivät ne yhdistyisi takaisin osaksi Kuolemaa.


title: Luettelo videopelin Persona 3 hahmoista

text: Eiichiron japaninkielinen ääni on Masashi Hamano ja englanninkielinen ääni Liam O’Brien.


title: Luettelo videopelin Persona 3 hahmoista

text: Kurosawa () on poliisikonstaapeli työskentelee poliisiasemalla Paulownian ostoskeskuksessa. Hän ei pysty kokemaan pimeää tuntia, mutta avustaa SEESiä myymällä heille aseita. "Persona 4 Arenassa" Kurosawa on ylennetty etsiväksi ja työskentelee Mitsurulle.


title: Luettelo videopelin Persona 3 hahmoista

text: Kurosawan japaninkielinen ääni on Hirofumi Tanaka ja englanninkielinen ääni Grant George.


title: Luettelo videopelin Persona 3 hahmoista

text: Isako Toriumi () on protagonistin luokanvalvoja luokalla 2-F. Hän on äidinkielen opettaja. Hänellä on usein erimielisyyksiä klassista kirjallisuutta opettavan herra Ekodan kanssa ja on englantia opettavan rouva Terauchin ystävä, vaikkei pidä siitä, miten tämä puhuu avioelämästään. Toriumi myöskin harmittelee usein sitä, että joutuu opettamaan asioita, joista hän itse ei ole kiinnostunut. Pelin lopussa paljastuu, että hän on massiivisessa monen pelaajaan verkkoroolipelin "Innocent Sin Online" pelaaja käyttäjänimellä "Maya" (Japanissa Y-Ko).


title: Luettelo videopelin Persona 3 hahmoista

text: Toriumin japaninkielinen ääni on Yuma Komatsu ja englanninkielinen ääni Valerie Arem.


title: Luettelo videopelin Persona 3 hahmoista

text: Ekoda on Fuukan ja Natsukin luokanvalvoja luokalla 2-E. Hän on klassisen kirjallisuuden opettaja ja hyvin vanhanaikainen ja ankara syyttäen toisinaan opiskelijoita siitä, etteivät arvosta edellisiä sukupolvia tarpeeksi. Hän epäsuosittu paitsi oppilaiden myös opettajien (varsinkin Toriumin) keskuudessa. Kun Fuuka katoaa, hän salaa tämän yksityiskohtia peläten sen vaikuttavan Gekkoukanin lukion maineeseen.


title: Luettelo videopelin Persona 3 hahmoista

text: Ekodan japaninkielistä ääntä ei tunneta, mutta hänen englanninkielinen äänensä on Dan Woren.


title: Luettelo videopelin Persona 3 hahmoista

text: "Persona 3 Portablessa" kolme "" hahmoa tekee pienet esiintymiset. Margaret esiintyy vaihtoehtoisena pomovastuksena. Yläasteen viimeistä vuotta opiskeleva Yukiko Amagi tekee esiintymisen naispuolisen protagonistin käydessä Inabassa. Noriko Kashiwagi puolestaan esiintyy Yakushimassa.


title: Luettelo videopelin Persona 3 hahmoista

text: Hahmoilla, jotka esiintyvät ainoastaan sosiaalisten linkkien tarinoissa, ei ole peleissä äänitettyä dialogia.


title: Luettelo videopelin Persona 3 hahmoista

text: Kenji Tomochika () on protagonistin luokkatoveri. Hän edustaa Taikurin arkanan ("Magician Arcana") sosiaalista linkkiä, joka symboloi toimintaa, aloitteen tekemistä ja epäkypsyyttä.


title: Luettelo videopelin Persona 3 hahmoista

text: Kenji on kiinnostuneempi vanhemmista naisista, erityisesti etiikan opettajasta, Emiri Kanousta. "Persona 3 Portablessa" naispuolisen protagonistin tarinassa Junpei korvaa hänet, mutta hän esiintyy osana Rio Iwasakin sosiaalisen linkin tarinaa.


title: Luettelo videopelin Persona 3 hahmoista

text: Kenjin japaninkielinen ääni CD-draamoissa ja elokuvissa on Kenji Nojima.


title: Luettelo videopelin Persona 3 hahmoista

text: Hidetoshi odagiri () on Gekkoukanin lukion oppilaskunnan kurinpitovastaava sekä varapuheenjohtaja. Hän edustaa Keisarin arkanan ("Emperor Arcana") sosiaalista linkkiä, joka symboloi johtajuutta ja päätösten tekoa.


title: Luettelo videopelin Persona 3 hahmoista

text: Hideotshi ei ole suosittu opiskelijoiden keskuudessa, koska hän vaatii pilkuntarkkaa sääntöjen noudattamista.


title: Luettelo videopelin Persona 3 hahmoista

text: Hidetoshin japaninkielinen ääni CD-draamoissa ja elokuvissa on Hiroaki Miura.


title: Luettelo videopelin Persona 3 hahmoista

text: Bunkichi Kitamura () ja Mitsuko Kitamura () ovat iäkäs pariskunta. He edustavat Hierofantin arkanan ("Hierophant Arcana"), joka symboloi säännöllisyyttä ja opastusta.


title: Luettelo videopelin Persona 3 hahmoista

text: Bunkichi ja Mitsuko omistavat Iwatodain kauppakeskuksessa kirjankaupan nimeltä Bookworms. Heidän edesmennyt poikansa oli opettajana Gekkoukanin lukiossa.


title: Luettelo videopelin Persona 3 hahmoista

text: Bunkichin japaninkielinen ääni CD-draamoissa on Kōji Yada ja Mitsukon ääni Fumi Oda.


title: Luettelo videopelin Persona 3 hahmoista

text: Kazushi Miyamoto () on protagonistin luokkatoveri. Hän edustaa Sotavaunun arkanan ("Chariot Arcana") sosiaalista linkkiä, joka symboloi hetkellistä voittoa.


title: Luettelo videopelin Persona 3 hahmoista

text: Hän kuuluu samaan urheilukerhoon protagonistin kanssa. Hänellä on kuitenkin vammautunut polvi, eikä hän haluaisi antaa sen estää häntä urheilemasta. "Persona 3 Portablessa" naispuolisen protagonistin tarinassa Rio Iwasaki korvaa hänet, mutta esiintyy silti Yuko Nishiwakin ohella tietyissä vaiheissa peliä.


title: Luettelo videopelin Persona 3 hahmoista

text: Kazushin japaninkielinen ääni CD-draamoissa ja elokuvissa Atsushi Kisaichi.


title: Luettelo videopelin Persona 3 hahmoista

text: Chihiro Fushimi () on Gekkoukanin lukion oppilaskunnan varainhoitaja. Hän edustaa Oikeuden arkanan ("Justice Arcana") sosiaalista linkkiä, joka symboloi tietämystä siitä mikä on oikein tai väärin.


title: Luettelo videopelin Persona 3 hahmoista

text: Chihiro on ensimmäisen vuoden opiskelija ja hyvin uho. Hän tuntee olonsa epämukavaksi miesten lähellä. Tämän vuoksi hänellä on vaikeuksia ilmaista omia mielipiteitään. Jos pelaaja tekee oikeat valinnat, Chihiro rakastuu protagonistiin.


title: Luettelo videopelin Persona 3 hahmoista

text: "Persona 3 Portablessa" naispuolisen protagonistin tarinassa Ken Amada korvaa hänet, mutta esiintyy silti osana Hidetoshi Odagirin sosiaalisen linkin tarinaa.


title: Luettelo videopelin Persona 3 hahmoista

text: "" Chihiro tekee pienen esiintymisen Yasogamin lukion oppilaiden vieraillessa Gekkoukanin lukiossa. Hän on nykyään oppilaskunnan puheenjohtaja.


title: Luettelo videopelin Persona 3 hahmoista

text: Chihiron japaninkielinen ääni on Ai Maeda ja englanninkielinen ääni Wendee Lee.


title: Luettelo videopelin Persona 3 hahmoista

text: Maya (Japanissa Y-Ko ()) on massiivisen monen pelaajan verkkoroolipelin "Innocent Sin" pelaaja. Pelin lopussa hän paljastuu protagonistin omaksi luokanvalvojaksi, Isako Toriumiksi. Maya edustaa Erakon arkanan ("Hermit Arcana") sosiaalista linkkiä, joka symboloi muista vetäytymistä. "Persona 3 Portablessa" naispuolisen protagonistin tarinassa Saori Hasegawa korvaa hänet.


title: Luettelo videopelin Persona 3 hahmoista

text: Keisuke Hiraga () on opiskelija, joka johtaa samaa kulttuurikerhoa, johon protagonisti ja Fuuka kuuluvat. Hän edustaa Kohtalonpyörän arkanan ("Fortune Arcana") sosiaalista linkkiä, joka symboloi kohtaloa ja sen antamia mahdollisuuksia.


title: Luettelo videopelin Persona 3 hahmoista

text: Keisuke on hyvin taiteellinen, mutta hänen isänsä, joka on ammatiltaan lääkäri, yrittää painostaa häntä eroamaan kerhosta, jotta tästä tulisi hänen perheensä sairaalan perijä. "Persona 3 Portablessa" naispuolisen protagonistin tarinassa Ryoji Mochizuki korvaa hänet.


title: Luettelo videopelin Persona 3 hahmoista

text: Keisuken japaninkielinen ääni CD-draamoissa on Shinnosuke Tachibana.


title: Luettelo videopelin Persona 3 hahmoista

text: Yuko Nishiwaki () on protagonistin urheilukerhon manageri. Hän edustaa Voiman arkanan ("Strength Arcana") sosiaalista linkkiä, joka symboloi itsehillintää ja intohimoa.


title: Luettelo videopelin Persona 3 hahmoista

text: Yuko on usein huolissaan siitä miten paljon syö ja pitää itseään poikamaisena, jotta voisi olla kenenkään tyttöystävä. Jos pelaaja tekee oikeat valinnat, Yuko rakastuu protagonistiin. "Persona 3 Portablessa" naispuolisen protagonistin tarinassa Koromaru korvaa hänet.


title: Luettelo videopelin Persona 3 hahmoista

text: Yukon japaninkielinen ääni CD-draamoissa ja elokuvissa on Satomi Satō.


title: Luettelo videopelin Persona 3 hahmoista

text: Maiko Oohashi () on ala-asteen opiskelija, jonka vanhemmat ovat eroamassa. Tämän vuoksi hän suunnittelee karkaavansa kotoa. Hän edustaa Hirtetyn arkanan ("Hanged Man Arcana") sosiaalista linkkiä, joka symboloi kyvyttömyyttä ryhtyä toimeen.


title: Luettelo videopelin Persona 3 hahmoista

text: Maikon japaninkielinen ääni CD-draamoissa ja elokuvissa on Fumiko Orikasa.


title: Luettelo videopelin Persona 3 hahmoista

text: Andre Laurent Jean Geraux tai ystävien kesken Bebe on ranskalainen vaihto-opiskelija, joka on omistautunut japanilaiselle kulttuurille. Hän edustaa Kohtuuden arkanan ("Temperance Arcana") sosiaalista linkkiä, joka symboloi osapuolten tasapainoitumista.


title: Luettelo videopelin Persona 3 hahmoista

text: Bebe on ompelukerhon jäsen, jonka haaveena on tehdä Japanin parhaimmat kimonot. Pelin aikana Beben täti kuolee ja se hankaloittaa hänen asioitaan, koska hän ei olisi päässyt Japaniin ilman tätinsä apua.


title: Luettelo videopelin Persona 3 hahmoista

text: Beben japaninkielinen ääni CD-draamoissa on Hisayoshi Suganuma.


title: Luettelo videopelin Persona 3 hahmoista

text: Tanaka () on menestynyt ja ovela liikemies. Hän edustaa Paholaisen arkanan ("Devil Arcana") sosiaalista linkkiä, joka symboloi houkutuksia.


title: Luettelo videopelin Persona 3 hahmoista

text: Tanaka myy tuotteitaan sunnuntaisin ostostelevisio-ohjelman kautta, josta protagonisti voi sosiaalisen linkin tarinan ulkopuolella ostaa hänen tuotteitaan. Tanaka ottaa protagonistin siipensä alle opettaen tälle paljon mahdollista liike-elämästä.


title: Luettelo videopelin Persona 3 hahmoista

text: "" Tanaka juontaa edelleen samaa ohjelmaa, josta protagonisti voi tilata tuotteita. "Persona 5:ssä" Tanaka on laajentanut toimintaansa nettikaupan puolelle, mistä protagonisti tilaa tuotteensa ostostelevisio-ohjelman sijaan.


title: Luettelo videopelin Persona 3 hahmoista

text: Tanakan japaninkielinen ääni CD-draamoissa, elokuvissa sekä "Persona 4: The Animationissa" on Bin Shimada.


title: Luettelo videopelin Persona 3 hahmoista

text: Mutatsu () on munkki, joka viettää aikaa juoden alkoholia ja polttaen sikareita Paulownian ostoskeskuksen Escapade-yökerhossa. Hän edustaa Tornin arkanan ("Tower Arcana") sosiaalista linkkiä, joka symboloi toivon menetystä.


title: Luettelo videopelin Persona 3 hahmoista

text: Mutatsu hylkäsi perheensä tullakseen munkiksi ja siksi hänellä on vaikeuksia kohdata nämä. Protagonistin avulla hän alkaa kuitenkin saada siihen rohkeutta.


title: Luettelo videopelin Persona 3 hahmoista

text: Mutatsun japaninkielinen ääni CD-draamoissa on Masaharu Satō.


title: Luettelo videopelin Persona 3 hahmoista

text: Mamoru Hayase () on huippu-urheilija toisesta lukiosta. Hän edustaa Tähden arkanan ("Star Arcana") sosiaalista linkkiä, joka symboloi toivon pilkahdusta.


title: Luettelo videopelin Persona 3 hahmoista

text: Alun perin Mamoru on protagonistin vastustaja lukioiden välisessä urheilukilpailussa. Protagonisti häviää Mamorulle, mutta tekee Mamoruun suuren vaikutuksen. Tarinan aikana paljastuu, että Mamorulla on vastuullaan koko perheensä elättäminen.


title: Luettelo videopelin Persona 3 hahmoista

text: Nozomi Suemitsu () on itsensä nimittänyt "Gourmet-kuningas". Hän edustaa Kuun arkanan ("Moon Arcana") sosiaalista linkkiä, joka symboloi pelkoa ja valheellisia näkemyksiä.


title: Luettelo videopelin Persona 3 hahmoista

text: Nozomi on erilaisten ruokalajien asiantuntija, mutta hänellä on alemmuuskompleksi. Hänen nuorempi veljensä on häntä paitsi älykkäämpi myös urheilullisempi. Tämän vuoksi hän kuuluu myös kulttiin, joka uskoo kuolemanjälkeiseen paratiisiin ja jonka jäsenyys maksaa yli 100 000 jeniä.


title: Luettelo videopelin Persona 3 hahmoista

text: "Persona 3 Portablessa" naispuolisen protagonistin tarinassa tarinassa Shinjiro Aragaki korvaa hänet.


title: Luettelo videopelin Persona 3 hahmoista

text: Akinari Kamiki () on geneettisestä sairaudesta kärsivä nuori mies. Hän edustaa Auringon arkanan ("Sun Arcana") sosiaalista linkkiä, joka symboloi valoisaa tulevaisuutta.


title: Luettelo videopelin Persona 3 hahmoista

text: Akinarilla on diagnosoitu parantumaton sairaus, joka aiheuttaa hänelle pian kuoleman. Varmistaakseen, että hänen elämällään on tarkoitus, hän on kirjoittanut linnusta sekä pinkistä alligaattorista kertovaa kirjaa.


title: Luettelo videopelin Persona 3 hahmoista

text: Akinarin japaninkielinen ääni CD-draamoissa on Hiroshi Kamiya.


title: Luettelo videopelin Persona 3 hahmoista

text: Rio Iwasaki () on toisen vuoden opiskelija Gekkoukanin lukiossa. Hän edustaa "Persona 3 Portablessa" naispuolisen protagonistin tarinassa Kazushi Miyamoton sijasta Sotavaunun arkanan sosiaalista linkkiä.


title: Luettelo videopelin Persona 3 hahmoista

text: Hän kuuluu samaan urheilukerhoon protagonistin kanssa. Hän ottaa urheilun hyvin vakavasti. Hän on Kenji Tomochikan lapsuudenystävä ja on myös ihastunut tähän. Mutta koska Kenji on kiinnostunut vanhemmista naisista, hän ei ole lainkaan tietoinen Rion tunteista.


title: Luettelo videopelin Persona 3 hahmoista

text: Rion japaninkielinen ääni CD-draamoissa on Saori Hayami.


title: Luettelo videopelin Persona 3 hahmoista

text: Saori Hasegawa () on Gekkoukanin lukion vanhin opiskelija. Hän edustaa "Persona 3 Portablessa" naispuolisen protagonistin tarinassa Mayan sijasta Erakon arkanan sosiaalista linkkiä.


title: Luettelo videopelin Persona 3 hahmoista

text: Saori on toisen vuoden opiskelija, joka on ollut vaihto-oppilaana ulkomailla ja on kaksi vuotta protagonistia vanhempi. Protagonistin valinnoista riippuen hän kuuluu tämän ohella joko terveys- tai kirjastokomiteaan. Hänen on vaikea kommunikoida kenenkään kanssa tämän vuoksi ja on usein kiusaamisen kohteena.


title: Luettelo videopelin Persona 3 hahmoista

text: Koulun terveydenhoitaja sekä terveyskomitean opinto-ohjaaja. Hän pitää myös luentoja eri kulttuurien mytologioista ja niihin kuuluvista taikauskoisista käsityksistä. Hän tekee myös lyhyen esiintymisen pelissä "" Yasogamin opiskelijoiden ollessa luokkaretkellä Tatsumi Port Islandilla. Hän pitää luennon japanilaisesta tarusta, joka kertoo Izanagin ja Izanamin tarinan.


title: Luettelo videopelin Persona 3 hahmoista

text: Herra Edogawan japaninkielinen ääni CD-draamoissa ja animesarjassa "" on Nakao Michio. Hänen englanninkielistä ääntään ei tunneta.


title: Luettelo videopelin Persona 3 hahmoista

text: Etiikan opettaja, johon Kenji Tomochika oli ihastunut. "Persona 3 Portablessa" hän toimii myös Rion urheilukerhon opinto-ohjaajana.


title: Luettelo videopelin Persona 3 hahmoista

text: Historian opettaja, joka pitää päässään samuraikypärää ja jolla on muutenkin pakkomielle kaikkiin samuraiden aikaa koskeviin asioihin. "" hänen sisarensa Kimiko Sofue toimii historian opettajana Yasogamin lukiossa.


title: Luettelo videopelin Persona 3 hahmoista

text: Matematiikan opettaja, joka hyvin kiintynyt numeroihin ja pitää niiden muotoa taiteellisena. Tämä kuitenkin vie hänen huomionsa toisinaan muualle kesken oppituntien.


title: Luettelo videopelin Persona 3 hahmoista

text: Englannin opettaja, joka ottaa usein avioliittonsa puheeksi pitämiensä oppituntien takia. Hän ja neiti Toriumi pelaavat toisinaan mahjongia keskenään, mutta kokeneempana pelaajana Toriumi voittaa hänet aina.


title: Luettelo videopelin Persona 3 hahmoista

text: Tieteen opettaja sekä kirjastokomitean opinto-ohjaaja. Hän on myös Saori Hasegawan luokanvalvoja.


title: Luettelo videopelin Persona 3 hahmoista

text: Fysiikan opettaja.


title: Pinkertonin etsivätoimisto (televisiosarja)

text: Pinkertonin etsivätoimisto ("The Pinkertons") on kanadalainen 1860-luvulle sijoittuva rikosdraamasarja, jonka rikostarinat perustuvat todellisiin juttuihin, joita oikea Pinkertonin etsivätoimisto ratkoi alkuaikoinaan.


text: Kanadassa sarjan televisiointi toteutettiin syndikointi-menetelmällä, eli ohjelman esitysoikeudet on myyty useammalle kuin yhdelle asiakkaalle. Kanadassa sarjaa on esittänyt muun muassa CHCH-kanava vuoden 2014 syksystä alkaen. Suomessa Yle TV1 aloitti sarjan esittämisen 16. syyskuuta 2016.


text: "Pinkertonin etsivätoimisto" kertoo maailman ensimmäisestä yksityisestä etsivätoimistosta, joka syntyi Yhdysvaltojen sisällissodan jälkimainingeissa. Etsivätoimiston perustaja on Amerikkaan suunnannut skotti Allan Pinkerton (Angus Macfadyen), jonka alaisia ovat hänen poikansa William Pinkerton (Jacob Blair), sekä leskeksi jäänyt rouva Kate Warne (Martha MacIsaac).


title: Juwan Staten

text: Juwan Staten (s. 21. toukokuuta 1992 Dayton, Ohio) on yhdysvaltalainen koripalloilija, pelipaikaltaan pelintekijä.


title: Juwan Staten

text: Staten pelasi yliopistokoripalloa menestyksekkäästi Daytonin ja Länsi-Virginian joukkueissa. Statenia ei varattu NBA:han ja hän siirtyi pelaamaan NBA:n kesäliigaa Sacramento Kingsissä pelaten kuitenkin vain yhdessä ottelussa ennen loukkaantumistaan. Syyskuussa hän teki pelaajasopimuksen NBA-joukkue Golden State Warriorsin kanssa mutta pelasi joukkueessa vain yhden harjoitusottelun ennen kuin Warriors luopui hänestä lokakuussa. Marraskuussa hän siirtyi Golden State Warriorsin D-liigan farmijoukkue Santa Cruz Warriorsiin. Vuoden 2015 lopussa Staten siirtyi kaupan myötä D-liigassa Delaware 87ersiin, joka luopui hänestä helmikuussa. Maaliskuun lopussa 87ers lisäsi Statenin jälleen joukkueeseensa, mutta huhtikuussa tämä siirtyi Eurooppaan, Belgian pääsarjajoukkue Belfius Mons-Hainaut'hin. Syyskuussa 2016 Staten siirtyi Suomeen, pääsarjajoukkue Salon Vilppaaseen.


title: Mahsun Kırmızıgül

text: Mahsun Kırmızıgül, tunnetaan myös nimellä Mahsun, (s. 1. tammikuuta 1968 Bingol) on turkkilainen laulaja.


title: Piia Ristikankareen katoaminen

text: Piia Irmeli Ristikankare (s. 18. joulukuuta 1972) oli 15-vuotias piikkiöläistyttö, joka katosi 7. lokakuuta 1988.


title: Piia Ristikankareen katoaminen

text: 7. lokakuuta oli ammattikoulun kotitalouslinjalla opiskelleelle Ristikankareelle tavallinen perjantainen koulupäivä. Hän oli ehtinyt sopia yökyläilyn Paimiossa asuvan ystävänsä kanssa, mutta joutui perumaan sen, koska muurari-isän työkeikan takia 3-vuotias pikkuveli tarvitsi hoitajaa. Pian kävi kuitenkin ilmi, että pikkupoika saakin mennä isän mukaan työkeikalle.


title: Piia Ristikankareen katoaminen

text: Piian vanhemmat olivat eronneet ja äiti oli muuttanut pois perheen yhteisestä kodista pari vuotta aiemmin.


title: Piia Ristikankareen katoaminen

text: Isä oli appensa kanssa saunomassa, kun Piia Ristikankare vietti aikaa 3- ja 14-vuotiaiden veljiensä seurassa. Teineille tuli riita televisio-ohjelmista, joten Piia lähti ulos. Ulos lähtiessään hänellä oli todennäköisesti mukanaan pieni laukku, jossa oli vähän rahaa. Tämän jälkeen Piia Ristikankaretta ei ole nähty. Sunnuntai-iltana isä Heikki Ristikankare sai kuulla, että Piia ei koskaan saapunut Paimioon. Maanantaiaamuna hän teki tyttärestään katoamisilmoituksen.


title: Piia Ristikankareen katoaminen

text: Useita juttuun liittyviä vihjeitä on annettu muun muassa Piikkiönlahdelta. Myös vääriä havaintoja Piia Ristikankareesta tehtiin katoamisen jälkeen. KRP otti jutun tutkittavakseen vuonna 2003. Ristikankareen perhe kuuluu Jehovan todistajiin.


title: Piia Ristikankareen katoaminen

text: Piia Ristikankareen tapausta alettiin tutkia murhana sen jälkeen, kun poliisi oli huhtikuussa 2002 saanut haltuunsa Ruotsista tulleen vihjekirjeen. Kun tapaus oli ollut esillä Poliisi-TV:ssä kevättalvella 2002, Ruotsissa asunut henkilö oli lähettänyt ohjelman tekijöille kirjeen, jossa hän kertoi saapuneensa Piian katoamispäivän iltana Turkuun ja lähteneensä ajamaan puolenyön aikaan Itä-Suomeen. Piikkiössä kirjoittaja oli nähnyt tajuttomalta vaikuttanutta tyttöä nostettavan henkilöautoon ja mainitsi kirjeessä kyseisen auton rekisteritunnuksen. Poliisi jäljitti auton omistajan, mutta tätä ei pystytty yhdistämään Piia Ristikankareen tapaukseen. Kirje on allekirjoitettu nimimerkillä "Tom on Borås", mutta kirjoittajan henkilöllisyyttä ei ole onnistuttu selvittämään.


title: Piia Ristikankareen katoaminen

text: Virallisesti Piia Ristikankare on julistettu kuolleeksi ja hänen kuolinpäiväkseen on merkitty 1. tammikuuta 2011. Piian äiti kuoli muutama vuosi hänen katoamisensa jälkeen ja myös tapahtuman aikaan 3-vuotias Piian pikkuveli on sittemmin kuollut.


title: Janne Kumpulainen

text: Janne Kumpulainen (s. 12. maaliskuuta 1991 Jyväskylä) on suomalainen jääkiekkoilija, joka pelaa Mestis-joukkue KeuPa HT:ssä. Hän toimii joukkueen varakapteenina. Kumpulainen on pelipaikaltaan vasen laitahyökkääjä. Jatkoaika.com -sivuston Mestis-toimitus on maininnut "Nimi mieleen" -juttusarjassa pienikokoisen Kumpulaisen vahvuuksiksi sähäkkyyden, nopeat suunnanmuutokset, kiekollisen pelin ja ylivoimapelaamisen.


title: Janne Kumpulainen

text: Kumpulainen on JYPin kasvatti. Hän toimi kaudella 2006–2007 seuran C-nuorten kapteenina. Kumpulainen voitti tehoilla 15+26=41 koko C-nuorten SM-karsintojen syöttöpörssin ja sijoittui pistepörssissä toiseksi Jokereiden Teemu Pulkkisen jälkeen. Hän oli JYPin paras pistemies ja syöttäjä myös runkosarjassa tehoilla 7+14=21. Kumpulainen pelasi osan kaudestaan myös seuran B-nuorissa, joissa Kumpulainen voitti Suomenmestaruuden. Kaudella 2009–2010 hän nousi JYPin A-nuorten varakapteeniksi. Kumpulainen oli karsintasarjassa kolmen muun pelaajan kanssa joukkueen paras syöttäjä seitsemällä syöttöpisteellään. Hän debytoi kauden aikana myös miesten peleissä pelattuaan kolme ottelua Mestis-joukkue D Teamissa.


title: Janne Kumpulainen

text: Kaudeksi 2010–2011 Kumpulainen teki vuoden mittaisen Mestis-sopimuksen D Teamin kanssa. Hän pelasi kauden aikana siellä ja alle 20-vuotiaiden maajoukkueessa yhteensä 12 runkosarjaottelua tehopistein 1+3=4. Suurimman osan kaudestaan Kumpulainen pelasi kuitenkin vielä JYPin A-nuorissa, jossa hän voitti kauden päätteeksi A-nuorten Suomenmestaruuden. Kaudella 2011–2012 Kumpulainen pelasi JYP-Akatemiassa (ent. D Team) 27 runkosarjaottelua tehopistein 5+6=11. Koska hänet oli nimetty ns. nuorten pelaajien listalle, Kumpulainen siirtyi Mestis-kauden jälkeen vahvistamaan vielä JYPin A-nuoria.


title: Janne Kumpulainen

text: Kaudeksi 2012–2013 Kumpulainen siirtyi Ranskan toiseksi korkeimmalle sarjatasolle FFHG Division 1:n Aigles de Niceen. Kaudeksi 2013–2014 hän palasi Suomeen ja siirtyi Suomi-sarjajoukkue KeuPa HT:n riveihin. Kumpulainen voitti kevään 2014 pudotuspelien pistepörssin tehoilla 4+8=12. Hän voitti kauden päätteeksi Suomi-sarjan -mestaruuden ja oli nostamassa KeuPaa Mestikseen, jossa Kumpulainen jatkoi pelejään kaudella 2014–2015. Hän pelasi 37 runkosarjaottelua tehden 24 tehopistettä, kunnes loukkaantuminen lopulta päätti Kumpulaisen kauden. Kaudeksi 2015–2016 hän siirtyi jatkamaan Mestis-uraansa Savonlinnan Pallokerhoon. Kumpulainen teki Mestiksen yhden kauden piste-ennätyksensä tehoilla 15+31=46, joilla hän oli joukkueen paras pistemies ja syöttäjä. Kumpulainen sijoittui Mestiksen pistepörssissä viidenneksi.


title: Janne Kumpulainen

text: Kumpulainen siirtyi kaudeksi 2016–2017 vuoden mittaisella sopimuksella SM-liigan nousijajoukkue Mikkelin Jukureihin. Hän teki liigadebyyttinsä kauden avauskierroksella 16. syyskuuta 2016 Vaasan Sportia vastaan. Kumpulainen merkittiin joukkueen 13. hyökkääjäksi ja hän sai peliaikaa 6.52 minuuttia, mikä oli Jukureiden joukkueesta vähiten. Kumpulainen teki kuitenkin ottelussa myös liigauransa avausmaalin, joka oli Jukureiden 1-3-tappioon päättyneessä ottelussa joukkueen seurahistorian kaikkien aikojen ensimmäinen maali Suomen pääsarjatasolla. Jorma Koljonen valitsi hänet ottelun Alumnien tähtien kolmostähdeksi. Kumpulainen teki kauden aikana 31 runkosarjaottelussa tehot 4+7=11 ja hän pelasi myös kaksi ottelua lainalla Mestis-joukkue Iisalmen Peli-Karhuissa. Kumpulaisen kausi päättyi kuitenkin ylävartalovammaan joulukuussa 2016, kun KalPan Juuso Riikola taklasi häntä puhtaasti. Samassa kuussa Kumpulainen teki Jukureiden kanssa vuoden mittaisen jatkosopimuksen.


title: Janne Kumpulainen

text: Alkukauden 2017–2018 Kumpulainen pelasi suurimmaksi osaksi lainalla Mestiksen nousijajoukkue Imatran Ketterässä. Hän pelasi Jukureissa 15 runkosarjaottelua ilman tehopisteitä. Mestiksen siirtotakarajalla, helmikuussa 2018 Kumpulainen purki sopimuksensa Jukureiden kanssa ja siirtyi Ketterään loppukauden sopimuksella. Kaudeksi 2018–2019 hän palasi vuoden mittaisella sopimuksella KeuPa HT:hen. Kumpulainen nimettiin joukkueen varakapteeniksi.


title: Janne Kumpulainen

text: Kumpulainen pelasi alle 18-vuotiaiden MM-kilpailuissa vuonna 2009, jolloin hän voitti pronssia. Kumpulainen pelasi myös alle 18-vuotiaiden Ivan Hlinkan muistoturnauksessa vuonna 2008. Hän pelasi samana vuonna myös World U-17 Hockey Challengessa. Yhteensä Kumpulainen on pelannut 21 nuorten ja 53 poikien maaottelua.


title: Janne Kumpulainen

text: Kumpulaisen pikkuveli Joni pelaa Suomi-sarjajoukkue D-Kiekossa. Janne Kumpulainen on työskennellyt siviilissä sähköalalla.


title: Ville Leskinen

text: Ville Leskinen voi tarkoittaa seuraavia henkilöitä:


title: Kayla Day

text: Kayla Day (s. 28. syyskuuta 1999 Santa Barbara) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 269 syyskuussa 2016. Hän nousi junioreiden maailmanlistan ykkössijalle syyskuussa 2016 voitettuaan Yhdysvaltain avointen tyttöjen kaksinpeliturnauksen. Day eteni Yhdysvaltain avointen naisten kaksinpelissä toiselle kierrokselle.


title: Erik Embrich

text: Erik Embrich (s. 23. helmikuuta 1997 Helsinki) on suomalais-virolainen jääkiekkoilija, joka edustaa KHL-joukkue Jokereita. Hän on pelipaikaltaan keskushyökkäjä, mutta Embrich osaa pelata myös laidassa. Hän pelannee lähinnä Mestis-joukkue Kiekko-Vantaan vahvuudessa.


title: Erik Embrich

text: Embrich on Helsingin IFK:n kasvatti. Hän voitti seurassa kauden 2012–2013 päätteeksi C-nuorten SM-pronssia. Kaudeksi 2015–2016 Embrich siirtyi Porin Ässien A-nuoriin. Hän oli tehoilla 17+35=52 joukkueen paras syöttäjä ja toiseksi paras pistemies Matias Varttisen jälkeen.


title: Erik Embrich

text: Huhtikuussa 2016 Embrich teki Ässien kanssa kaksivuotisen SM-liigasopimuksen. Hän teki liigadebyyttinsä kauden 2016–2017 avauskierroksella 16. syyskuuta 2016 vieraissa Tapparaa vastaan. Embrich sai ottelussa jääaikaa 5.45 minuuttia. Hän pelasi kauden aikana SM-liigassa 11 runkosarjaottelua tehden yhden syöttöpisteen. Embrich pelasi suurimman osan kaudestaan kuitenkin Ässien A-nuorissa, joiden kolmanneksi paras pistemies hän oli tehoilla 10+18=28. Embrich sijoittui tehoilla 5+9=14 A-nuorten SM-liigan pudotuspelien pistepörssissä toiseksi edellään vain Lukon Matias Lainio. Hän voitti kauden päätteeksi A-nuorten SM-hopeaa.


title: Erik Embrich

text: Kaudeksi 2017–2018 Embrich teki 1+1-vuotisen ja kaksisuuntaisen sopimuksen KHL-joukkue Jokereiden kanssa. Hän pelasi lähes koko kauden Mestis-joukkue Kiekko-Vantaan vahvuudessa, jossa tulokaskausi toi 34 runkosarjaottelussa tehot 8+16=24 ja kolmessa playoff-ottelussa yhden syöttöpisteen. Embrich pelasi Jokereissa kauden aikana yhden KHL:n playoff-ottelun konferenssivälierissä TsSKA Moskovaa vastaan, kun joukkue kärsi loukkaantumisista. Huhtikuussa 2018 Jokerit käytti hänen sopimuksessaan olleen option ja Embrich teki joukkueen kanssa vuoden mittaisen ja kaksisuuntaisen jatkosopimuksen.


title: Erik Embrich

text: Embrich on pelannut 36 poikien ja nuorten maaottelua Suomen maajoukkueessa.


title: Erik Embrich

text: Embrichin vanhemmat ovat lähtöisin Virosta. Erikin isoveli Riho Embrich on pelannut jääkiekkoa Mestis-tasolla. Hän syntyi Virossa ja edustaa syntymämaansa maajoukkuetta.


title: Iiro Panula

text: Iiro Panula (s. 19. toukokuuta 1990) on suomalainen näyttelijä. Hän on esiintynyt muun muassa Tuukka Temosen roolissa elokuvassa "Teit meistä kauniin" (2016). Panulalla on myös ollut roolit elokuvissa "Tummien perhosten koti", "Skavabölen pojat" ja "Korso".


title: Keni Karalahti

text: Keni Karalahti (s. 24. huhtikuuta 1992 Helsinki) on suomalainen jääkiekkopuolustaja, joka pelaa Slovakian Extraligan HK Popradissa. Hän on omiensa sanojensa mukaan pelityyliltään puolustava puolustaja. Karalahti laukoo oikealta.


title: Keni Karalahti

text: Karalahti on Helsingin Jääkiekkoklubin kasvatti. Hän toimi kaudella 2007–2008 seuran C-nuorten kapteenina. Kaudella 2009–2010 Karalahti toimi HJK:n A-nuorten varakapteenina ja hän voitti tehoilla 23+23=46 koko A-nuorten III-divisioonan puolustajien pistepörssin. Kaudeksi 2010–2011 Karalahti siirtyi kolme sarjatasoa ylemmäs A-nuorten SM-liigaan Kiekko-Vantaan joukkueeseen. Kaudeksi 2011–2012 joukkue kuitenkin putosi A-nuorten Mestikseen.


title: Keni Karalahti

text: Juniorivuosiensa jälkeen Karalahti siirtyi kaudeksi 2012–2013 kasvattajaseuraansa HJK:hon pelaamaan III-divisioonaa. Hän oli seitsemällä osumallaan joukkueen paras maalintekijä. Kaudella 2013–2014 Karalahti pelasi samaa sarjaa HC Vissyn joukkueessa, jonka paras maalintekijä hän myös oli 23 osumallaan. III-divisioonavuosinaan Karalahti työskenteli myös Helsingin jääkenttäsäätiössä. Elokuussa 2015 hän siirtyi try-outille kolme sarjatasoa ylemmäs Mestis-joukkue KeuPa HT:hen. Karalahti sai syyskuussa sopimuksen kaudeksi 2015–2016, joka toi hänelle 36 runkosarja- ja 11 playoff-ottelussa tehot 1+6=7.


title: Keni Karalahti

text: Karalahti siirtyi kaudeksi 2016–2017 häntä KeuPassa valmentaneen Ville Niemisen vanavedessä vuoden mittaisella sopimuksella SM-liigan nousijajoukkue Mikkelin Jukureihin. Hän teki liigadebyyttinsä kauden avauskierroksella 16. syyskuuta 2016 Vaasan Sportia vastaan. Karalahti sai ottelussa jääaikaa 15.26 minuuttia. Liigauransa avausmaalin hän teki 3. joulukuuta 2016 vieraissa JYPiä vastaan. Samana päivänä Karalahti oli tehnyt vuoden mittaisen jatkosopimuksen Jukureiden kanssa. Hän teki tulokaskautensa aikana kaikkiaan 44 runkosarjaottelussa tehot 2+2=4. Karalahden kausi päättyi kuitenkin leikkaushoitoa vaatineeseen olkapäävammaan helmikuussa 2017.


title: Keni Karalahti

text: Kaudella 2017–2018 Karalahti voitti Jukureiden sisäisen tehotilaston lukemalla +5. Kaudeksi 2018–2019 hän siirtyi vuoden mittaisella sopimuksella Pelicansiin. Joukkuetta siirtyi myös valmentamaan Karalahdelle KeuPasta ja Jukureista tuttu Ville Nieminen. Hänen roolinsa Pelicansissa jäi lopulta pieneksi ja Karalahti pelasi siellä alkukaudella vain kaksi runkosarjaottelua. Hän pelasi lopulta suurimman osan alkukaudestaan lainalla Mestis-joukkue Heinolan Peliitoissa, jossa Karalahti sai tililleen kahdeksan runkosarja- ja kaksi Suomen Cupin ottelua. Marraskuussa 2018 hänen sopimuksensa Pelicansin kanssa purettiin. Karalahden ilmoitettiin jo samana päivänä siirtyvän loppukauden sopimuksella Slovakian Extraligan HK Popradiin.


title: Keni Karalahti

text: Karalahden isovelipuoli on NHL- ja maajoukkuepuolustajana tunnettu Jere Karalahti, joka on myöhemmin toiminut hänen henkilökohtaisena valmentajanaan.


title: Uriah Hall

text: Uriah Alexander Hall (s. 31. heinäkuuta 1984 Spanish Town) on jamaikalainen vapaaottelija ja entinen potkunyrkkeilijä. Hän on otellut ammattilaisena vuodesta 2005 lähtien. Hän on voittanut vapaaottelussa kahdesti Ring of Combatin keskisarjan mestaruuden.


title: Uriah Hall

text: Hall aloitti harjoittelemaan kamppailulajeja 16-vuotiaana itsepuolustusta varten.


title: Sami Tamminen

text: Sami Tamminen (s. 19. heinäkuuta 1997 Valkeala) on suomalainen jääkiekkoilija, joka pelaa Mestis-joukkue KOOVEE:ssä toistaiseksi voimassa olevalla lainasopimuksella SM-liigajoukkue KooKoosta. Hän on pelipaikaltaan keskushyökkääjä.


title: Sami Tamminen

text: Tamminen on Valkealan Kiekon kasvatti. Hän siirtyi juniorina sittemmin KooKoohon. Kaudella 2012–2013 hän voitti tehoilla 22+27=49 koko C-nuorten Mestis-karsintojen syöttöpörssin ja jakoi pistepörssin voiton joukkuetoverinsa Niki Koskisen kanssa. Tamminen oli KooKoon sekä koko sarjan paras pistemies ja syöttäjä myös sekä C-nuorten Mestiksen (13+20=33) että SM-sarjan (17+25=42) runkosarjassa.


title: Sami Tamminen

text: Huhtikuussa 2013 Tamminen teki kolmivuotisen Mestis-sopimuksen KooKoon kanssa. Kauden 2013–2014 hän pelasi vielä suurimmaksi osaksi seuran B-nuorissa, jonka paras syöttäjä ja paras pistemies Tamminen oli tehoilla 21+34=55. Hän sijoittui B-nuorten SM-sarjan pistepörssissä neljänneksi. Tamminen pelasi myös osan kaudestaan KooKoon A-nuorissa, mutta hän ei kuitenkaan debytoinut vielä Mestiksessä. 17-vuotias Tamminen debytoi sarjassa seuraavalla kaudella 2014–2015, jolloin hän pelasi siellä 20 runkosarjaottelua tehden yhden syöttöpisteen. Tamminen voitti kauden päätteeksi Mestis-hopeaa.